Interneten erabiltzaile kopurua %9,2 gehitu da 2006ko lehen seihilekoan\nHomeGaiakBiztanleen IKT ekipamenduakPrentsa Oharrak Interneten erabiltzaile...\nINFORMAZIOAREN GIZARTEARI BURUZKO INKESTA. FAMILIAK, 2006. urteko 2. hiruhilekoa\nInterneten hiru erabiltzailetik bi emakumeak dira\nEuskal Autonomia Erkidegoko internauta kopurua 63.900 pertsonatan gehitu da, %9,2, 2006ko bigarren hiruhilekoan. Internetek 755.100 erabiltzaile ditu beraz, 2005eko laugarren hiruhilekoan baino %3,4 gehiago, Eustaten datuen arabera. Sareko erabilera honekin, azken hiru hilabeteetan Interneten sartu diren 15 urtetik gorako pertsonen kopurua biztanle guztien %41eraino iritsi da.\nInternauten kopuruaren gorakada hau batez ere emakumeek, 25 eta 34 urte arteko pertsonek eta okupatuek ekarri dute. Batetik, okupatuen kolektiboa da internauten zentsuan kide gehien ekarri duena: 47.600 pertsona. Bestalde, 25 eta 34 urte arteko 21.400 erabiltzaile gehiago dago. Gainera, Interneten hiru erabiltzaile berri bakoitzetik bi (%67 alegia) emakumeak dira. Beraz, generoen arteko aldea %7,8tik %5,7ra jaitsi da.\n15 urteko edo gehiagoko biztanleriaren bilakaera, etxean informazio- eta komunikazio-ekipamenduak erabiltzeko aukeraren arabera hiruhilabeteka. 1999-2006. %\nLurralde historikoen araberako bilakaerari dagokionez, eta azken seihilekoan Interneten konexioek etxeetan izan duten hazkundearekin batera, erabiltzaile kopurua nabarmen igo da Bizkaian, hiru erabiltzaile berri bakoitzetik bi bizkaitarrak baitira. Halere, oraindik ere Gipuzkoa da erabiltzaile tasetako buru, %42,3arekin, eta 2,1 puntutako hazkundearekin. Gero Araba dator, %42,1arekin eta 3,9 puntuko hazkundearekin. Bizkaian internauten hazkundea %4koa izan da; beraz, tasarik txikiena du oraindik ere: %39,9.\nInterneten etxetik sartzen diren pertsonen portzentajea (guztien %75,8) estatu osoko handienetakoa da. Halere, 2006ko bigarren hiruhileko honetan hazkundearen erritmoa egonkor mantendu da. Internet erabiltzeko bigarren lekua lantokia da, %43,8rekin.\nInterneten nabigatzeko euskara erabiltzen duten internauten portzentajea %2 puntutan igo da 2006ko bigarren hiruhilekoan\n2005eko laugarren hiruhilekoan Interneten euskaraz internauten %20ak nabigatzen zuen; 2006ko lehen hiruhilekoan portzentaje hori %22raino igo da. Interneten mugitzeko 166.100 internautek erabiltzen dute euskara.\nAzken konexioaren batez besteko erabilera 2 minutu baino gehixeago luzatu da: 2005eko laugarren hiruhilekoan 46 minutukoa izatetik 2006ko bigarren hiruhilekoan 48,2 minutukoa izatera igaro da.\nInternet bidez erosketak egiten dituen internauta kopurua egonkor mantentzen da\nInternauten %20,9ak, hau da, 157.600 pertsonak, erosketaren bat egin dute Internet bidez 2006ko bigarren hiruhilekoan, hau da, 2005eko laugarren hiruhilekoan baino 300 pertsona gutxiagok. Horrenbestez, laugarren hiruhilekoaren aldean, gutxipen txiki bat dago Internet bidez erosketak egiten dituzten internauten portzentajean. Gutxipen horren kausa, besteak beste, aldagai honen estazionalitatea izan daiteke. Aurreko urteko hiruhileko berdinarekin alderatuta, 13.100 pertsonako gehikuntza izan da. Beraz, sarearen bidez erosketak egiten dituzten interneten erabiltzaileen portzentajea %0,2 igo da.\n2006ko bigarren hiruhilekoan IKT ekipamenduen erabilerak (hala nola, ordenagailu pertsonala, Internet eta sakelako telefonoa) gora egiten jarraitzen du Euskal Autonomia Erkidegoan.\nInformazioaren eta komunikazioaren gero eta teknologia gehiago dago EAEko etxeetan. Euskal familien erdiak (%51,5ak) ordenagailua dauka etxean. Era berean, 15 urte edo gehiagoko pertsonen artean %61,3ak dauka ordenagailua Euskal Autonomia Erkidegoan. 2005eko laugarren hiruhilekoaren aldean %1,2 gehitu da portzentajea.\n21.200 familia gehiago sar daitezke Internetera etxetik, 2005eko laugarren hiruhilekoan baino %7,4 gehiago eta aurreko urteko hiruhileko berean baino %13,1 gehiago. Era berean, etxetik interneten sar daitezkeen 15 urte edo gehiagoko biztanleria 54.800 pertsonatan hazi da 2006ko lehen seihilekoan (%2,9). Beraz, Interneten etxetik sar daitezkeen pertsonak 884.000 izan dira. Horrela, Euskal Autonomia Erkidegoan %48ak etxean ekipamendu hori dauka dagoeneko.\nEtxean sakelako telefonoaren eskuragarritasunak hazten jarraitzen du. 2006ko bigarren hiruhilekoan 18.300 balizko erabiltzaile berri daude, hau da, Euskal Autonomi Erkidegoan bizi diren 15 urte edo gehiagoko pertsonen %89,4ak ekipamendu hau dauka. Arabarrak dira Euskal Autonomia Erkidegoan sakelako telefonoa gehien daukatenak, batez bestez: %91,5. Bigarrenak bizkaitarrak dira (%89,7) eta gipuzkoarrak azkenak (%87,8).\nFamiliak eta biztanleria, informazioaren eta komunikazioaren teknologia berrietako ekipamenduen arabera\nTel:+34-945-01 75 36 Faxa:+34-945-01 75 01\nENCUESTA SOBRE LA SOCIEDAD DE LA INFORMACIÓN-FAMILIAS 2º trimestre de 2006


Jantoki-zerbitzuari dagozkion laguntzak ordaintzen jarraituko du Jaurlaritzak eskolak itxita dauden bitartean - etakitto.eus\nJantoki-zerbitzuari dagozkion laguntzak ordaintzen jarraituko du Jaurlaritzak eskolak itxita dauden bitartean\nEusko Jaurlaritzako Hezkuntza Sailak, aurrez aurreko eskolak bertan behera utzita dauden aldi honetan jantokiko bekaren onuradun diren familiek egun horiengatik dagokien diru kopurua jasotzea erraztuko duen jarraibidea onartu du.\nBizi dugun egoera honetan “eragin handiena jasan dezaketen familiei arreta emateko, jantoki-zerbitzua etenda dagoen bitartean laguntza horiek mantendu egingo dira. Hau da, eskola-jarduera presentziala eteten den bitartean, eta, beraz, jantoki-zerbitzua ere bai, dagozkion laguntzak ordaintzen jarraituko da”.\nEskola-jantokirako laguntza jasotzen duten familiek ahalik eta lasterren jaso ahal izan dezaten, ikastetxeek zuzenean ordainduko dizkiete dagozkien laguntzak familia horiei, eta banku-transferentziaren bidez. Horretarako, Hezkuntza Sailak ikasle onuradunen zerrenda eta familiei ordaindu beharreko zenbatekoa emango dizkie ikastetxeei.\n« Euskaldunak behar dira euskera online praktikatzeko taldeak osatzeko Debabarreneko ESIk lau zentrutan emango du lehen mailako arreta bihartik aurrera »


Ostegunean itxiko da Deba-Mutriku errepidea - Artikulua - ORAIN Gipuzkoa\nOstegunean itxiko da Deba-Mutriku errepidea\nLau hilabetez egongo itxita bidea, Gi-638 hobetzeko lanak direla eta\nDatorren ostegunean, maiatzak 2, itxiko da Deba eta Mutriku arteko GI-638 errepidea, 9.00etan, eta lau hilabetez egongo da itxita bidea hobetzeko lanak direla eta. Oinezkoentzako bidea eta bidegorria eraikitzea ere aurreikusten ditu proiektuak, eta 10 milioi euroko aurrekontua du. Otsail hasieran hasi ziren lanak, eta 2020 hasierarako amaiatuta izango direla aurreikusten da.\nAlternatiba gisa, ibilgailuek Kalbarioko mendatetik doan GI-3230 errepidea hartu dezakete Mutrikura iristeko. Hala ere, bide honetatik bederatzi metro baino luzera txikiagoa duten ibilgailuek bakarrik ibili ahal izango dute eta, muga hau gainditzen dutenek, Bizkaitik datorren errepidea hartu beharko dute. Autobus lineak, berea aldetik, Kalbarioko mendatetik ibiliko dira, horretarako errepide honetara egokitutako ibilgailuak erabiliz.\nGI-638 errepidea hobetzeko proiektuaren helburua bide honetan segurtasuna hobetzea da, zati horretan dauden gune gatazkatsuenetan esku hartuz. Galtzadaren zabalera gutxienez zazpi metrotara zabalduko da, eta lanik esanguratsuenak Ipitxarriko bihurgunean eta Alkoleako Muturrean egingo dira. Azken hau guztiz ekidingo da, bertan egingo den tunel berriari esker. Honenbestez, proiektu honi esker, nabarmen hobetuko da zirkulazio handia jasaten duen Deba-Mutriku errepidea, eguneko batez besteko intentsitatea 6.000 ibilgailukoa baitu. Gainera, bi udalerri horiek lotzen dituen errepide bakarra da ia.\nLaranga auzorako sarbidea


Lege oharra - Gipuzkoa Partaidetza\nWeb orri honen eta bertan agertzen diren elementu guztien jabetza intelektualaren eskubideak Gipuzkoako Foru Aldundiak dauzka.\nGipuzkoako Foru Aldundiak bere buruari aitortzen dio, edozein unean eta aurretiaz ohartarazi gabe, web orrian dagoen informazioa edo haren konfigurazio zein itxuraren aldaketak eta eguneraketak egiteko ahalmena.\nGipuzkoako Foru Aldundiak ez du bermatzen, alde batetik, akatsik ez dela izango web orrira sartzerakoan ezta honen edukian ere, eta, beste aldetik, eduki hori behar bezala eguneratuta egongo denik. Dena den, beharrezkoak diren neurriak hartuko ditu akats horiek saihesteko eta, horrela behar izanez gero, ahalik eta azkarren konpondu edo eguneratzeko. Bai web orrirako sarrera, bai bertan dagoen informazioaren erabilera, erabiltzailearen ardurakoak izango dira. Aipatutako sartzeak edo informazio erabilerak sor dezakeen ondorio edo kaltearen inguruan, Gipuzkoako Foru Aldundiak ez du inolako erantzukizunik izango, bere eskumenen erabilera zehatzetan jarraitu behar dituen legezko xedapenak ezartzearen ondorioak diren egintza guztietan izan ezik.\nGipuzkoako Foru Aldundiakz du bere gain hartzen web-ean aipatzen diren hirugarrenekin egindako estekaduren konexio edo edukietatik sor daitekeen inolako erantzukizunik.\nWeb honek duen informazioa baimenik gabe erabiltzeak eta baita ere Gipuzkoako Foru Aldundiaren jabego intelektual eta industrialaren eskubideetan sorturiko kalte eta galerek, aipatutako administrazioari legez dagozkion egintzak erabiltzeko bidea emango diote eta, horrela badagokio, horren ondorioz diren erantzukizunetara.\nInteresatuak ematen dituen datuak dagokion prozedura edo egintzan aurreikusitako helburuetarako bakar-bakarrik erabiliko dira.\nDatu horiek ez dira izango, inolaz ere, tratamendu edo hirugarren bati lagatzeko xede, dagokionaren zalantzarik gabeko baimenarekin edo Datu Pertsonalen Babeserako abenduaren 13ko 15/1999 Legearen 6.2 eta 11.2 artikuluetan (1999ko abenduaren 14ko 298 zk.ko EAOa) ezarritakoari jarraituz ez bada.


Jauregi Optika ´\nJAUREGI OPTIKA IKUSMENA eta ENTZUMENA lantzen ditugu\nIkusmen arazoak prebenitu, hauteman eta konpontzen ditugu, bezero bakoitzarentzat egokiak diren tratamenduekin.\nEntzumen arazoak hautematen ditugu eta tratamendurik egokiena eskaintzen diegu bezeroei.\nEz itxaron gehiago eta deitu 943 027 342 telefono-zenbakira hitzordua eskatzeko!\nJauregi Optikan gure bezeroak gogobetetzeko ilusioarekin lan egiten dugu, ikusmenaren eta entzumenaren diagnostiko eta tratamendu osoa eskainiz. Labur esanda, berehalako arreta pertsonalizatua eta gertukoa eskaintzen dugu, bezero bakoitzaren ongizatea eta bizi-kalitatea hobetzeko.\nZu zaintzeko gaude\nZure begirada zaintzen dugu, zure ikusmenaren eta entzumenaren egoera aztertuz.\nBetaurrekoak gogoko ditugu, eta Europako azoketara joaten gara gure bezeroei betaurrekorik politenak eskaintzeko.\nBezero bakoitzaren neurrira egiten ditugu lenteak, beharrak eta lanbidea aintzat hartuta. Lenteak zentratzen ditugu argazkien bitartez.\nGABINETEA / EKIPAMENDUA\nBegiko tensioa neurtzen dugu.\nKornea osoa aztertzen du, alterazioak eta begi lehorra hautemanez. Halaber, lentillak egokitzen ditugu.\nBegiko egiturak aztertu eta begitako gaixotasunak hautematen ditu.\nBegi-hondoaren kalitate handiko argazkiak ateratzen ditu. Erretinan adituak diren medikuek egindako txostena emango dizugu 48 ordutan.\nGure helburu nagusia begietako osasuna da. Begi-errefrakzio onaz gain, oso garrantzitsua da ikusmenaren azterketa on bat egitea, arazo posibleak goiz hauteman ahal izateko. Horretarako, hainbat prozedura kliniko daude:\nHaur eta helduen begi-errefrakzioa.\nBegitako arazo binokularren diagnostikoa. Ikusmen- eta entzumen-pertzepzioen ebaluazioak egiten ditugu, ikaskuntza-prozesuan arazorik dagoen hautemateko: irakurketa, idazketa eta lateralitate gurutzatua.\nEntzumenaren berreziketarako terapiak, eta mugimendu erritmiko edo erreflexu primitiboetarako tratamenduak ere eskeintzen ditugu.\nLentillak egokitzea korneako topografiaren bitartez, miopiaren eboluzioa kontrolatzeko.\nKontakturik gabeko tonometroarekin begi barneko presioa har daiteke.\nOPTretinak zure eskura jartzen du zure ikusmena salba dezakeen froga fotografikoa. Izan ere, bazenekien itsu geratzen diren pertsonen %80ak sahiestu zezaketela?.\nProba erraz, azkar eta mingabe baten bitartez, itsutasuna eta ikusmenarekin lotutako bestelako gaixotasun batzuk (glaukoma, makula-endekapena, erretinopatia diabetikoa, erretina askatzea, eta abar) hauteman ditzakegu, bai eta gaixotasun sistemikoak ere (hipertentsio arteriala, diabetesa, eta abar).\nErretinan adituak direnek txosten bat egiten dute 48 ordutan eta begi-hondoaren memoria bat egiten dute, konponbidea eskainiz.\nPertsona askok audifonoak erabiltzen dituzte eta ez dira nabaritzen.\nAudifonoetan azken teknologia dugu.\nEtengabeko prestakuntza-prozesuan gaude.\nKalitate goreneko audiofonoak.\nSaldu ondoko eta mantentze-lanetako zerbitzu bikaina.\nGela intsonorizatua, hobeto neurtu eta doitzeko.\nEZAGUTU ITZAZU GERTUTIK GURE AUDIFONOAK.\nEska ezazu hitzordua telefonoz edo mezu elektroniko bat bidaliz, eta lehenbailehen erantzungo dizugu.\n20200 - Beasain, Guipuzcoa\nAstelehenetik ostiralera 09:30etatik 13:00ak arte eta 15:00etatik 19:00ak arte\nLarunbatak 09:30etatik 13:00ak arte\nHainbat faktorek eragiten dute miopia areagotzea, besteak beste, herentzia-faktorea, aire zabaleko jarduera gutxi egitea eta begia hurbiletik gehiegi kokatzea, gure bizitzetan gailu digitalen erabilera areagotu egiten baita. Ikusmenaren garbitasun ezak itsutasuna eragiten duten gaixotasunak areagotu ditzake, hala nola, erretina askatzea edo makula-endekapen mipikoa. Miopiak 6 eta 10 urte bitartean egiten du gehien aurrera. Miopia handitzea saihesteko, Jauregi Optikan egunero erabiltzen diren, edo erabili eta botatzeko diren MiSight lentillekin lan egiten dugu, 20 urte arteko gazte eta haurrentzako aurrerapen zientifiko eta teknologian oinarrituta, miopiaren progresioa kontrolatzeko. MiSight lentillekin egindako ikerketek erakusten dute gai direla miopiaren progesioa geldiarazteko % 50ean.\nJauregi Optikan neurrira egiten ditugu bainatzeko tapoiak, igerileku, hondartza eta lakuetako presio-aldaketei aurre egiteko. Saihestu itzazu igerilarien otitis mingarriak eta zaindu belarriak.\nGainera, profesionalentzako tapoiak egiten ditugu: musikariak, hegazkingintza, motoziklismoa, industria, eraikuntza, ehiza eta tiroa. Hala, bolumen handiak jasan ditzakegu eta toki zaratsuetan lan egin dezakegu, zaratatik babestuz soinua isolatu gabe. Neurrira egindako entzumen-babesak belarri bakoitzera egokitzen dira, lanaldi osoan zehar erabiltzeko aukera emanez. Erosotasunean, komunikazioan, eta erabiltzeko eta garbitzeko erraztasunean oinarritzen dira.


Elkarrizketa Itziar Garcia: “Bizitzako egoera desberdinei eraginkortasunez erantzuteko aurrez eskuratutako ezagutzak egoki hautatzen eta erabiltzen ditugun neurrian, bilakatzen gara gero eta konpetenteago” 2021·10·06\nItziar Garcia ikertzaileak uztailaren 22an aurkeztu zuen naziarteko tesia Eskoriatzako campusean. "Students’ Digital Competence: Basque Secondary School Students’ Digital Competence Development Through Eki Educational Resource" ikerketak oso ongi kalifikazio lortu zuen. Egilearekin hitz egin dugu tesiari buruz.\nKooperazioa Kolonbiako ordezkari talde batek Mondragon Unibertsitateko Humanitate eta Hezkuntza Zientzien Fakultatea bisitatu du Euskal Herrian egiten ari diren prestakuntza-esperientziaren barruan 2021·10·05\n2017an Kolonbian hasitako bake-prozesuaren ondorioz, LANKI Kooperatibismoaren Ikertegiak eta UHU/UPVko Hegoa Nazioarteko Lankidetza eta Garapenari Buruzko Ikasketa Institutuak sortutako prestakuntza-programan parte hartzen dute. Formazioaren helburua da, besteak beste, gerrillari ohiak bergizarterartzea.\nDOHAINTZAK Odola emateko aukera Biterin 2021·10·05\nOsakidetzako autobusa etorri da odol dohaintzak hartzera\nKooperatibismoa Kooperatibagintzan Aditu Titulua: 14 urtez, kooperatibismoa biziberritzen 2021·10·04\nUrriaren 8an hasiko da Mondragon Unibertsitateko Humanitate eta Hezkuntza Zientzien Fakultateko LANKI Koopetibismoaren Ikertegiak zuzentzen duen erreferentziazko ikastaroa, Otalora Mondragoneko zuzendaritza eta kooperatiba garapenerako zentroarekin batera.\nHezkuntza Urtarriletik aurrera, bi aipamen berri Hezkuntzako graduatuentzat: Psikomotrizitatea, eta Entzumena eta Mintzaira 2021·10·03\nModalitate erdi-presentzialean eskainiko dira: online eskolak eta ostiral arratsalde eta larunbat goizeko saio presentzialak. Urtarrilean hasi eta ekainera arte izango da ikastaroa.\nLEHIAKETA Zabalik daude Mondragon Goi Eskola Politeknikoko industria/teknologiako ekintzailetza lehiaketetan izena emateko epeak 2021·10·01\nMGEPeko ikasleek 2021-2022 ikasturteko lehen Technopreneurship lehiaketan (TPS Start) parte hartzeko aukera dute. Lehiaketa horretan, sari ekonomikoa emango zaie oinarri teknologikoko negozio ideia berritzaile onenei.\nIbilera nordiko formazioak Unibertsitateko langileei ibilera nordiko formazioak eskaintzen hasi gara 2021·09·29\nDagoeneko hasi gara unibertsitate langileei ibilera nordiko formazioak eskaintzen\nIkerketa STEMotiv: DBHko ikasleen artean STEM ikasgaiekiko motibazioa sustatzeko proiektua 2021·09·29\nMondragon Unibertsitateko Humanitate eta Hezkuntza Zientzien Fakultateko ikertzaileekin batera, proiektuan parte hartu dute Ikaslan Gipuzkoa eta Vicomtech erakundeek.\nIRAKUR GIDA Kalean da euskarazko haur eta gazteentzako liburu gomendagarrien gida berria 2021·09·29\nLiburuxkak aztertu eta sailkatzen ditu 2019-2020 urteetan argitaratutako 343 liburu.\nALIANTZA Fagor Arrasatek eta Mondragon Unibertsitateak beren aliantza indartu dute fabrikazio adimenduna eta industria 4.0 bultzatzeko 2021·09·29\nEnpresak eta unibertsitateak industriaren eraldaketa digitalerako ahaleginak batu dituzte\nCLO Zabalik dago matrikula Chief Learning Officer (CLO) diploma berritzailean 2021·09·28\nUrrian hainbat webinar eta informazio ekitaldi antolatu ditugu. Ikastaroa azaroaren 15ean hasiko da.\nAkordioa Mondragon Unibertsitateko Enpresagintza Fakultateak-Mondragon Team Academy-ren bitartez AI POWER eta EYWA SPACErekin akordioa sinatu du 2021·09·28\nMondragon Unibertsitateko Enpresagintza Fakultateak, alde batetik, Mondragon Team Academy ekintzailetza-unitatearen bidez, eta, bestetik, AI POWER eta EYWA SPACE enpresek, venture builder-ak Inteligentzia Artifizialean eta AR/VRan, akordio bat sinatu dute startup berriak sortzeko esparru bat eraikitzeko, Lidergo Ekintzaile eta Berrikuntza Graduko inkubazio eta azelerazio programen barruan\nLit masterra Azala espazioan egindako saioekin, abian jarri dute Lit Ikaskuntza Errazten eta Berrikuntzan Unibertsitate Masterraren hirugarren edizioa 2021·09·27\nMasterra hasi da Arabako Azala sormen espazioan egindako astebukaerako workshop-arekin. Aurtengoa da Lit masterraren hirugarren edizioa.\nSurf abantailak itzarmena Akordio berria Escuela Cantabra de Surf-rekin 2021·09·27\nSurf ikastaroak egiteko beherapenak Somo-n\nEntrenatzaile pertsonala Zure kabuz entrenatu nahi duzu? 2021·09·26\nZure kabuz jarduera fisikoa burutzeko baliabideak eskaintzen dizkizuegu\nLEINN-MTA MTA Komunitate Globala:400 Ekintzaile Berri Taldean Konektatuta 2021·09·24\nAbuztutik irailera arte, 400 talde ekintzaile berri hasi dira 9 laborategietan LEINN nazioarteko graduan (Lidergo Ekintzailea eta Berrikuntzan Gradua), 23 team company berri sortuz. Team Company hau gradua hasten denetik proiektu ekintzaileak garatzeko aukera ematen dieten ikaskuntza-tresna gisa bilakatzen da. Lehen aldiz, komunitateak 1.000 talde ekintzaile baino gehiago ditu, eta 74 team company Mondragon Team Academyko (MTA) laborategien guztien artean.\nCOVID Mondragon Unibertsitatko gradu eta masterren %80a, %100eko presentzialitatearekin hasi dira eta urriaren 4tik aurrera, geratzen diren %20ak egingo dute.Urriaren 4tik aurrera, Mondragon Unibertsitateak %100ean jarriko du indarrean aurrez-aurreko irakaskuntza 2021·09·24\nHezkuntza Sailak erabaki du, euskal unibertsitate sisteman aurrez-aurreko irakaskuntza berreskuratzea.\nTESIA Ander Zarketa Astigarraga tesi defentsa 2021·09·24\nTesiaren izenburua: "Aerodynamic characterization of transitionally-operating airfoils under a set of flow conditions going from ideal to real configurations". SOBRESALIENTE CUM LAUDE kalifikazioa lortu du.\nAurkezpena Aretxabaletako campusean aurkeztu dute Gipuzkoako Foru Aldundiak sustatutako “Gazteak mugitzen dira!” lehiaketa 2021·09·23\nEkitaldian parten hartu dute Mugikortasuneko eta Lurralde Antolaketako Foru Diputatuak, Eluska Renedo-Illarregi Gipuzkoako Garraioaren Lurralde Agintaritzaren zuzendariak eta Nagore Ipiñak Mondragon Unibertsitateko Humanitate eta Hezkuntza Zientzien Fakultateko dekanoak.\nRankinak Mondragon Unibertsitatea, Espainiako 10 unibertsitate onenen artean U-Multirank-en 2021·09·23\nU-Multirank mundu mailan dagoen unibertsitate rankin zehatz eta zabalena da\nHITZALDIA Odol emateei buruzko hitzaldia. 2021·09·22\nOsakidetzatik odol emateei buruzko hitzaldi bat ematera etorri ziren.\nFITNESS Ezagutu fitness zentro pribatuen eskaintza 2021·09·22\nMondragon Unibertsitateko ikasle eta langileentzat fitness zentroetarako eskaintza bereziak ditugu\nBATZORDEAK Batzordeak martxan 2021-2022 ikasturte honetan 2021·09·21\nBatzordeak hasi dira lehenengo bilerak egiten dagoeneko\nNazioarteko bisitak Uruguaiko Unibertsitate Katolikoaren bisita Mondragon Unibertsitatera 2021·09·21\nMondragon Unibertsitateak Uruguaiko Unibertsitate Katolikoaren ordezkaritza baten bisita jaso du, P. Julio Fernandez errektorea buru.\nMCOOP masterra Kooperatibismoan eta Kudeaketa Sozioenpresarialean Unibertsitate Masterrak praktika ordainduak egiteko aukera eskainiko du 2021·09·20\nPraktiketarako hautatutako pertsonak matrikulazioa eginda izan beharko du masterreko lehen urtean.\nFISU-UNESCO Unibertsitate Kirolaren Nazioarteko Eguna 2021·09·20\nOrrialdea 4 nondik 46\n91 - 120 erakusten 1,374 emaitzetatik.


Mistizismoa | Gizapedia\nMistizismoa edo mistika Jainkoarekiko, jaikontiar denarekiko edo sakratu edo haratago dagoen horrekiko batasuna edo hari buruzko erabateko kontzientzia eta presentzia bilatzen duen esperientzia erlijiosoa da. Esperientzi erlijioso guztiak ez dira mistikoak; hain zuzen ere, erlijioan badira, mistizismoarekin batera, halaber bide tradizionaletik, moraletik nahiz arrazionaletik jorratzen duten esperientziak. Badira baita ere erlijiozkoak ez diren esperientzia mistikoak, erljio orotik at, azken errealitatera edo absolutura daramatenak, zentzu filosofikoan.\nZehazkiago, hauek dira esperientzia mistikoen ezaugarri orokorrak: adierazezinak dira, eta horregatik hain zuen kontatzen dituzte mistikoek beren espeitnziak metafora eta olerkien bitartez; zalantzarik gabekoak edo egiazkotasun edo ziurtasun erabatekoak (beraz, noetikoak); behin behinekoak, hau da, denbora tarte batean soilik sentitzen direnak; eta pasiboak (mistikoa Jainkoaren edo Absolutuaren mendean geratzen da esperientzia mistikoan zehar).\nExegesia, exegetak eta exegetikoa\nExegesia testu baten analisia eta interpretazioa da, bereziki testu bibliko eta erlijiosoei buruz, ikuspuntu historiko, literario eta teologiko batetik. Exegesia egiten dutenak exegetak dira. Ikerketa exegetikoa ezinbestekoa da…


COVID ziurtagiria gobernuen kudeaketa okerra estaltzeko erabiltzen ari dela salatu dugu | LAB SINDIKATUA\nEkintza Politikoa COVID ziurtagiria gobernuen kudeaketa okerra estaltzeko erabiltzen ari dela salatu dugu\nCOVID kutsatzeen olatu berria dela eta, Eusko Jaurlaritza, Nafarroako Gobernua eta Frantziako Gobernua COVID ziurtagiriaren ezarpena erabiltzen ari dira euren kudeaketaren hutsuneak ezkutatzeko. Bost ardatzetan neurriak hartzea exijitzen du LABek: COVID ziurtagiria bertan behera utzi; konfinatutako haurren guraso guztientzat zaintza baimena ezarri; prebentzio neurri eraginkorragoak hartu; osasun eta zaintza sistema publikoa indartu; eta pandemiak langileongan eragindako ondorioei aurre egitea. Ildo honetan, asteazken honetan Osakidetzako sindikatuek eta herritarrek deitutako mobilizazioetan parte hartzeko deia luzatu du.\nOsasun larrialdi egoeraren amaiera ofiziala iragarri eta bi hilabetera, COVID-19aren kutsatze erritmoa azkartu eta osasun sistema publikoarekiko presioa areagotu da. Herritarrak eta bereziki sektore zaurgarrienak babesteko neurri eraginkorrak hartu beharra dagoela argi dago, hala nola, txerto eta sendagaiak herritar guztien esku jartzea, doako PCR eta antigeno probak ezartzea, eremuz eremu prebentzio neurriak eraginkortzea edota osasun sistema publikoa indartzea. Alabaina, COVID ziurtagiria ezartzera mugatu da agintarien erantzuna.\nLABen iritziz ez dago nahikoa justifikaziorik COVID ziurtagiria ezartzeko, euskal herritarren %90 inguru txertatua baitago. COVID ziurtagirian fokoa jartzeak kudeaketa instituzionalaren gabeziak estaltzeko helburua du; erantzunkizuna berriro ere herritarrengan jarrita, Gobernuen kudeaketaren hutsuneak eta aurreikuspen okerrak ezkutatzeko.\nOsasun publikoaren ikuspegitik onurarik ez eta, gainera, COVID ziurtagiriaren ezarpena elkarbizitzaren ikuspegitik ondorio ezkorrak izaten ari da herritarren eta langileen artean: txertatzea erabaki ez duten herritarrak estigmatizatu eta diskriminatu egiten ditu eta herritarren arteko arrakalak eragiten ditu, noiz eta pandemiari aurre egiteko herritarron arteko batasuna eta elkartasuna beharrezkoak ditugunean. Kontrol soziala normalizatu baina, era berean, faltsua den segurtasun sentsazioa ematen du (COVID ziurtagiridunak birusaren eroale izan daitezke eta). Eta ikuspegi laboraletik, nahikoa justifikazio sanitariorik ez duen kontrol neurri bat aplikatzera behartzen ditu milaka eta milaka langile.\nCOVID ziurtagiriarekiko kritikoak bagara ere, ez dugu bat egiten neurri honen kontra emandako zenbait ikuspegirekin. Izan ere, azken urteotan neoliberalismoak eragindako indibidualismoan sakonduz, norbanakoen askatasuna zaintza kolektiboaren gainetik jartzen duten erreakzioak eman dira; eskuin muturrak baliatu nahi dituen erreakzioak, hain zuzen ere.\nBien bitartean, pandemia hasi eta bi urtera, herritarren osasuna hobetzeko, osasun sistema publikoa indartzeko eta zaintza sistema publiko komunitarioa eratzeko neurriak hartzeari uko egin diote Eusko Jaurlaritzak, Nafarroako Gobernuak eta Espainia nahiz Frantziako Gobernuek.\nAreago, pandemiari aurre egiteko egin ziren kontratazioetako asko bertan behera utzi dira eta lehen arretako osasun sarea oinarrizko baliabiderik gabe ari da lanean. Osasun sistema pribatuak negozioa egiten jarraitzen du, osasun sistema publikoa kolapsatzen den bitartean. Pandemiari aurre egiteko txertoak nahiz sendagaiak ekoiztu eta banatzeko prozesua multinazionalen eskuetan utzi da. Adinekoen egoitzetan ez da egin behar bezalako inbertsiorik, Hego Euskal Herriko lau hitzarmenetan langileak grebetan eta borrokan egoteak erakusten duen bezala. Eta konfinatutako haurrak dituzten txertatutako herritarrei lanera ez joateko baimena ukatu egiten zaie.\nZorpetze maila handitzeko aukera nahiz Europako funtsak logika neoliberalaren araberako egitasmoak sustatzeko erabiltzen ari dira. Uko egin zaio enpresarien etekinak eta Kapitalaren errentak gehiago zergapetuko dituen zerga erreforma egiteari. Eta ondorioz, egon badiren baliabideak osasun eta zaintza sistema publikora bideratzeari uko egin zaio.\nHonela, egiturazko neurriak hartzeari eta politika koherente bat garatzeari uko eginda, agintarien kudeaketa erabat okerra eta erratikoa izan da. Mezu kontrajarriak eman dituzte, beti ere euren erantzunkizuna zuritu nahian. Bolada batzuetan pandemia amaitua zela eta ohiko bizimodua posible zela aldarrikatu dute lau haizetara, Urkulluk antzeztutako Kantabriako mugaren irekierarekin edota Osasun Emergentziaren amaiera aldarrikatzeko adierazpenarekin ikusi dugun bezala. Beste bolada batzuetan, berriz, herritarrak errudun bilakatu eta neurri autoritarioak ezarri dituzte, hala nola, gazteen kontrako kriminalizazio eta errepresioa, edota txertatu ez diren herritarren kontrako estigmatizazioa. LABen ustez, Eusko Jaurlaritza eta Nafarroako Gobernuko agintariek badute garaia kudeaketa oker honen gaineko erantzunkizun politikoak hartzeko.\nEra berean, pandemiarekiko politika publikoak berehala zuzendu beharra dago. Honako neurri hauek berehala hartzea eskatzen dugu:\n1. COVID ziurtagiria bertan behera utzi. Botere publikoek txertaketaren aldeko mezu pedagogikoa igorri beharko lukete, jarrera zigortzaile oro baztertuz.\n2. Konfinatutako seme-alabak dituzten langile guztientzako lan baimena ezarri, zaintzaren ikuspegitik ez ezik, hirugarren baten kutsatze arriskua eragozteko ere.\n3. Kutsatze tasa murrizteko prebentzio neurriak eraginkorrak hartu\n• Doako PCRak, CO2 neurgailuak, aforoen arauketa edota detektatze goiztiarrerako osasun protokolo eta baliabideen hobekuntza.\n• Ikuspegi prebentiboz herritarron osasuna sustatzeko neurriak hartu, besteak beste, elikadura, kirola eta arlo sikosozialari dagokionean.\n• Lantokietan lan osasuna lehentasuntzat hartu. Mutualitateak alboratu eta prebentzio sistema publikoa ezarri. Beharrezkotzat jotzen den lan jardueretan, doako PCRak jarri txertatu nahiz txertatu gabeko langileentzat, lan ordutegiaren barruan.\n• Garraio publikoa hobetu eta areagotu, masifikazioak ekidinez.\n4. Osasun eta zaintza sistema publikoa indartu.\n• Lehen mailako arretan ratioak jaitsi, baliabideak areagotu eta enplegua egonkortu.\n• COVID kasu larriei aurre egiteko baliabideak areagotu (ZIUak, larrialdiak…).\n• Osasun baliabide pribatuak (txertoen ekoizpena eta banaketa barne) publifikatu, gutxi batzuen etekinei begira baino herritar guztien osasunari begira egon daitezen.\n• Zaintza sistema publiko komunitarioa eratu. Adinekoen egoitza eta bestelako gizarte zerbitzuak publifikatu, ratioak jaitsi, lan baldintzak hobetu eta eredu bizigarriagoa eraiki.\n5. Pandemiak langile jendearen artean eragindako ondorio ekonomikoei aurre egin\n• Enpleguaren defentsa, oinarrizko errenta duina, etxegabetzeen debekua, energiaren merkatzea…\n• Oinarrizko lanetan ari diren emakumeekiko dagoen zor patriarkala aitortu eta euren lan-baldintzak hobetu.\nGobernuen kudeaketa negargarriaren aurrean, langileok aurrera urrats bat emateko unea da. COVID ziurtagiriaren inguruko polarizazio interesatua albo batera utzi eta osasun nahiz zaintza sistema publikoaren alde borroka egiteko unea da.\nHurrengo asteetan Osakidetza eta Osasunbidea indartzeko neurriak aldarrikatzeko egingo diren mobilizazioetan parte hartzeko deia luzatzen diegu herritar guztiei; Osakidetzaren kasuan, hitzordua asteazken honetan da, abenduak 22.


Juxtu gaurkoa al huen? – Independentea\nIñaki Segurola Agurra\nJuxtu gaurkoa al huen?\nLiburua argitaratu huenean deitu genian irratirako gonbitea egiteko. Hire erantzuna izan huen ‘fedabideekin saturatua’ hengoala. Deitzeko aurrerago, eta guk, esaneko, deitu…\n2022ko apirilak 16 2022ko apirilak 15\nGaur, Segurola? Juxtu gaurkoa al huen hiltzeko eguraldia?\nEta zer egin behar diagu? Hil ondorengo hitz lehor moztaile batzuk idatzi pulpitutik? Zer, eta hire alde? Inoren eta ezeren alde jarduteko ezgaitasuna (ezintasuna, ezina) bozgoraz aitortu eta praktikatu zuen saiheslariaren alde?\nAurreneko liburua argitaratu huenean deitu genian irratirako gonbitea egiteko. Hire erantzuna izan huen ‘fedabideekin saturatua’ hengoala. Deitzeko aurrerago. Eta guk, esaneko, deitu. Eta handik ez askora (asko pentsatu ondoren —ulertuko duk lagunentzat ‘Ogrue’ denari telefonoz deitzeak berak ausardia punttu bat eskatzen diola erantzun zakarrek mintzeko adinako sensibilitatea duen edozeini), gure irrati tartean sermoia botatzea etorri nahiko ote huen galdetu genian. Xaxardiak maite guk. Lagunak egitea, hik. Eta irratiak horretarako aukera paregabea ematen zian. Hainbeste urtetan ez diagu inor ezagutu hamar minututan irrati-entzuleak bi ekipotan banatzeko halako gaitasuna izan duenik: segurolazaleitsuak versus segurolahorrekzerarraioustedutarrak. Hire esanek eta hire esanmoduek, biek aztoratu izan diate parrokia. Ez hituan denak agertzen, nolanahi ere. Entzule isilak ere bazeudek. Hor bazeuden ‘hemen nago’ idazteko eskatu genienekoaz akordatzen? Waxapa izuzorabiatu huen erabat. Baina hi nola akordatuko haiz, ez bahago hemen. Gu bai, ordea. Zuztarreko tristura kosmikoak jota bada ere.\nEranskina: ordu batzuk zeramatzat hik esandakoak entzuten. Eta aditzen. Amaraunekoak berrienak: egon lasai esanda ez da inor lasaitu munduan, hildakoek ez dituzte hilerrietako kartel horiek merezi, ‘Jabier, ez diat hire heriotza ulertzen, ulertutako heriotzak hildakoa bi aldiz hilda uzten duelako. Zenbat aldiz heriotzaz? Edo hirea jakindakoan joaten ote zaiguk belarria hartara?\nNahiko nikek hiri aditutakoak lerrootara ekartzeko hire graziaren laurdena, graxia erdipurdiko honen ordez. Imitatuko nitizkek konplizitatez hire hitz berriak, lixtoustekoarena eginez, hi bezain libre banintz, nori gustatu edo ez gustatu asko axola gabe. Partituko nikek egurra ezker-eskubi, jarriko nikek zalantzan dena, kritikatu modernokeria, artaldekeria eta motzeria (eta intelektualak, eta etimologoak eta…), ezpalkatu, sasikatu, adarkatuko nindukek hire irribarrea (bai, irrifarñoa esango duk hik, baina irribarre ere egiten huen, eta barre ere bai suelto asko, barrura gehiagotan kanpora baino) pizteagatik. Ezin leizken gauzak.\nEranskintxoa: euskalzulo horrek, ez diguk pista sanorik utzi hil haizela nola kontatu esateko. Hire sentiera, hire pentsaera zertxobait ezagututa ‘Segurola hil da’ idatzita ikusteak zakarkeria arrazoituren bat esanaraziko dik. Gure sentipentsaerak ez ziguk uzten, ordea, hitz zehatzagoak erabiltzen. Horrekin konformatu behar, erlijio bakar konformidaderik eza zuenaz aritzeko ere.\nAmaierakoa: Faltan botako ditiagu olgetan benetan hirekin egindako kontualdiak.\nBejondeiala, Segurola (errima eta guzti, xirikatzeko azken saiakera antzuan).\nEstreinakoz Berrian argitaratuta


David Pla euskal presoa ostegunean geratuko da aske | Politika | Berria\nDavid Pla (Iruñea, 1975) euskal presoa ostegun honetan utziko dute aske, zigorra beteta. Osnyko (Frantzia) espetxean dago. Ostegunean bertan Ziburun (Lapurdi) harrera bat egingo diote herritarrek, 20:00etan, herriko plazan. 2015eko irailean atxilotu zuten, Baigorrin (Nafarroa Beherea), Iratxe Sorzabalekin batera, ETAko zuzendaritzako kidetzat jota, eta pasa den otsailean epaitu zuten, Parisko Epaitegi Korrekzionalean. Bost urteko kartzela ezarri zioten Plari —Sorzabali, zazpikoa—.\nAsteon libre geratuko den arren, Plaren kontra Espainiak indarrean jarritako 2011ko euroaginduaz erabaki behar dute orain. Kasu hori ebatzi arte kontrol judizialpean egongo da.\nPlak eta Sorzabalek epaiketan konponbiderako saioak nabarmendu zituzten, eta esan atxilotuak izan arte Frantziarekin eta Espainiarekin elkarrizketak abiatzen saiatu zirela. "Bake prozesu bat eraiki ahal izateko esperantzarekin lan egin dugu", zioen Plak. Testuinguru berria aintzat hartuta zigortu zituen epaileak biak.\n2015eko iraileko operazioan Pantxo Flores eta Ramon Sagarzazu ere atzeman zituzten, baina bien auziak artxibatu zituen epaileak iaz.\nGaur egun 44 euskal preso daude Frantziako Estatuko espetxeetan.\n2017ko urrian Plak Luhuso. ETAren armagabetze zibilaren kontakizuna libururako emandako elkarrizketa. Konponbiderako ETAren ordezkaritzako kidea zen orduan.


Allure online erregistratzeko. Play free games online Allure\nAlternative izenak: Allure, Glamour\nOngi Allure mundua fantasia zoragarri bat online!\nMundu honetan hastea jarri Handia Jauna, haber kaosa zerua eta lurra sortu. Lurreko jainkoa da pertsona bizi, zerua espiritu garbitu. Ondoren agertu indarra aurkitu duten izan zen izeneko iturri batetik lurra maltzurrak magoak gaiztoak on "Great Jaunak odola." Mages obeditu naturaren indarrak, bere sorginkerien batera, magoak menpekotasuna ahula giza adimena. Clan likoreak, harro izeneko berak "Jaunaren gorputzaren," lurrean bizi gizakiok mespretxatu. Magoak eta likoreak elkarrengandik borrokatu mundu osoko boterea, eta han izan zen gerra honi amaiera ez, eta han bertan irabazlea izan zen.\nBien bitartean, pertsona bi inperio boteretsua sortu dute eta munduko patua hartu zure esku. Erabakigarria bataila Yellow enperadoreak irabazi zuela. Aliatuen behartzen magoak, espiritu eta nor gurtzen horiek pertsona, zen hautsi, bere jauna batailan hil zen. Magoen indartsuena zen ontzi magiko batean preso.\nBederatzi pertsona, magoak eta munduko pertsona inperio batean bizi izan zen espiritu mendetako hazi eta aurrera egin du.\nBaina mendeetan indarrean askatzea zehar ahuldu.\nEta klausurako mago, indar gaiztoak, askatasun irrikaz, irrikaz suntsitu eta enslave giza arraza mundu zoragarri bat, hau Allure online jokoa Pilotariak da horren isla bilakatu da.\nNon dago ausartak guerrero gaizkiaren indarren garaitu? Non dago mago jakintsuak espiritu eta gaizkia etsaiak tame nor izango hautsa murgiltzen? Eta non jakintsua orokorrean duten gizonen armada bat eramango bataila sartu eta mundua salbatzeko suntsitzea da? Agian hori da, heroi eta salbatzaile mundu eder hau bihurtu duzu?\nAllure online joko bat sistema-eskakizunak oso apala\n128 MB Video Txartela\nJoko Allure online jolasten hasteko, zure jokoa pertsonaia erregistratu behar duzu.\nJokoan Elkartu Allure oso erraza da. Du bloke "Baimena" goiko eskuineko izkinan klik "erregistroa".\nHurrengo orrian, sartu login (bere heroi izena nork asmatu zuen), idatzi bat pasahitz sendoa eta bere e - [ _20_] mail (jarduneko - dator aktibazio kodea). Ere irakurri eta zure akordio batera akordio hau terminoak eta jokoan arauak berretsi behar duzu.\nKlik "Erregistratu". Allure online Check gainditu.\nHiru jolastu klaseak -\njoko online Allure erreproduzitzeko, pertsonaia bat aukeratzeko hiru magia eskolak eta borroka-arteen jarraitzaile behar duzu.\nCobo - ezpata borroka maisu, eraso eta defentsa handia, basa animaliak tame gai, horietako inflexio lagunak eta adiskideak leialak sartu.\nAmrita - Abiega sorcerers, of the Wind, Earth eta Fire indarren menpe daude. Xarma eta askatzea erabiliz, berehala ahal izango dute mugitzeko espazioa eta kolpeak birrintzeko ibilaldi handi batean entregatu.\nZale po - marksmen, eta edukitzeko haizea boterea baita Arku eta geziak. Filosofiaren ezagutza sakona eta auto-kontzentrazio gaitasuna egiteko geldiezina Borrokan horiek.\nEskolak desberdinen jarraitzaileen artean agintea lortzeko borroka konstante bat da, bakoitzak bere indarguneak eta ahuleziak.\nAllure Online joko aukera pertsonaia atsegina duten zure gustu eta gaitasunak egokitzen dira aukeratzeko ematen dizu.\nRegister Allure izango duzu agerian izugarria antzinako misterioak eta mirariak, sortu du ordenagailua azken teknologia erabiliz mundua fantasia. Paisaiak primeran irakurgarri, distiratsua eta errealista alda denboraldian eta eguraldiaren arabera. Loreak udaberrian nola loratzen ikusiko duzu, uda beroa eta lehortea, udazkenean hostoak piztu horia eta erori. Neguan dena da elurra eta izotza estalita eta gutxi maltzur bat lortzen du, zeren neguan - espiritu gaiztoak berriz.\nPlay Allure - esan nahi du ziegak misteriotsua esploratu borrokatzeko munstroak beldurgarriak eta ia invencible ugazaba . Garaipena izan da zaila, baina sari handiak dira - magia artifacts , magia liburuan , bidea irekiz joko kokapen berriak eta berriak, egiteko berriak eta bilaketak, etsai berriak eta sari honekin. Borroka biak bakarrik eta konfiantzazko lagun talde bat izan daiteke.\nJakina, interesgarrienetako - da beste jokalari singles partiduak eta masiboa batailak bataila.\nOraindik borroka nekatuta bada, edo besterik gabe, zure armak eta armadurak eguneratu nahi, zeuk saiatu dezakezu merkatari rola.\nBildu ukabila borondatea eta kemena, egia lagunak gonbidatu eta hasi Allure in jolasten!\nGames Online MMORPG online jokoak Allure


SEGUNDU BAT EZ BAITA EZER. - Oriako Txirrindulari Eskola\nSEGUNDU BAT EZ BAITA EZER.\nBerriro izan ditugu GIPUZKOAKO ITZULIAn Oriako Txirrindulari eskolako juniorrak LIMOUSIN-SALDIAS ASEGURUAK taldeko koloreak azalduz. XXXI. GIPUZKOAKO ITZULIA junior mailako txirrindularien urteko helburuetako bat da; urte hasieratik gorriz seinalatuta izaten duten lasterketa. Aurten ere goi mailako lasterketa antolatu dute beste behin Gipuzkoako Federazioak eta antolatzaile desberdinek elkarlanean.\nAzkoitian prologoarekin eman zioten hasiera txirrindulariek lau egun iraungo zituen itzuliari; eta 3 km inguruko ibilbide gogorrean erlojuari aurre egin zioten bakarlanean. Bertan, urte guztian zehar maila bikaina erakusten ari den Unai Zubeldia izan genuen laugarren postuan, denak denbora tarte oso estuan.\nEibarren izan zuten lehen etapa, eta laukote bat iritsi zen garaipenaren jokora. Bertan, Quesos Albeniz taldeko Hugo Aznar izan zen garaile LIMOUSIN-SALDIAS ASEGURUAK taldeko Unai Zubeldiaren aurretik. Taldetxo honek egindako lan bikinari esker lidertza eskuratu zuen Unai Zubeldiak, etapako garailea segundu bakar batera zuela bigarren lekuan. Horri esker, itzulia amaitzeko geratzen ziren bi etapetan emozio handia bizitu zen.\nBigarren etapan giro umelari egin zioten aurre txirrindulariek. Andoain inguruan lehen kilometroak egin ostean, Oriotik Andazarrate gainera egin zuten laino tartean. Bertatik ihesaldia aurreratua pasa zen; ondoren lidarrearen talde nagusia. Asteasura iristeko jaitsierak multzo nagusia sakabanatzea lortu zuen: liderra aurreko taldean zegoen eta Hugo Aznar bigarren sailkatua atzera geratu zen. Azken kilometroetan igotzen zuten Xoxokako lehen malden aurretik tropelak bat egin zuen, eta elkarrekin ziren berriro ere aurrez aurre lasterketaren jokorako. Andoaingo kaleetan azkarrena Bazpi Taldeko Haimar Etxeberria izan zen, eta sailkapen nagusian ez zen aldaketarik egon; tarte txikiak berdin jarraitzen zuen.\nLazkaon ekin zioten azken etapari, eta LIMOUSIN-SALDIAS ASEGURUAK taldeko txirrindulariek aurreko etapetan bezala beraien lider zen Unairi talde babesa eskeintzen alegindu ziren; baina lasterketan izandako zulatu, matxura eta abarrek aurreko egunetan eskainitako lan bikaina oztopatu zuen. Lazkaomendiko igoera aurretik ihesaldian sailkapen nagusian minutuko atzerapena zuten txirrindulari batzuk sartu ziren. Ihesaldiko lagunak gogor aritu ziren liderraren talde nagusiari tartea handitzeko lanean, 1:52 tartea hartuz. Urkillaga gainean Ampo taldeko Xabier intxausti zen lasterketako lider birtuala, baina talde nagusikoak tartea txikitzen joan ziren. Lasterketa buruaren eta tropel nagusiaren arteko errenta lau kilometroren faltan minutu eta sei segundukoa zen; horregatik, etapa eta lidertza zeuden jokoan. Azken metroetan Vilanova taldeko David Peñaranda izan zen ihesaldiko azkarrena. Ikusleak ordulariari eta errepideari begira ziren helmuga inguruan; izan ere, Xabier Intxausti laugarren sailkatuak sailkapen orokorrean 57segunduko atzerapena zuen Unai Zubeldiarekin eta 56 segundukoa Hugo Aznarrekin. Tropel nagusia agertu zen azken metroetan, eta bertan aurreraturik Quesos Albeniz taldeko Hugo Aznar sartu zen seigarren postuan 53 segundura. Pixka bat atzeratuago segundu bateko tartearekin LIMOUSIN-SALDIAS ASEGURUAK taldeko Unai Zubeldia izan zen bederatzigarren. Itzulia Hugo Aznarrek eskuratu zuen azkenean, eta taldeko Unai Zubeldia bigarren sailkatu zen denbora berdinean. Podiuma AMPO taldeko Xabier Intxaustik osatu zuen, hiru segunduko atzerapenarekin.\nXXXI GIPUZKOAKO ITZULIAko,sailkapen orokorra 281km eta 39,5km/orduko bataz bestekoaren ondoren deus ez den denbora batean erabaki dute etorkizuneko txirrindulari hauek.\nZORIONAK LIMOUSIN-SALDIAS ASEGURUAK talde osoari.\ntagPlaceholderEtiquetas: eu, 2021uztaila


Jokoak of pacman doan - Page 2\nJokoak of pacman\nPacman klasikoa antzekoa, baina trebetasunak joko dibertigarri honetan jolasten Gozatu. Mugitu Pac-Man pilulak guztiak jan zion pantailan izateko hurrengo mailara eraman dadin. Noiz janaria jaten duzu lortuko duzu mailu mamu guztiak hiltzea. birrintzea mamuak zure mailua porridge egiteko. Maila bakoitzak aurrera apur bat gehiago, azken baino zailagoa izango da.\nPacman fun beste ikuspegi dena den ikusi duzu jokoa. Mugitu heroi horia pantailan diren pilotak guztiak jan beraz, hurrengo mailara joan zaitezke. Pilotak txoko ahultzen mamuak, denak jan une egokia izango da. Egingo pilotak guztiak jan gabe mamuak jaten ahal izango duzu?\nLagunarteko laranja katu Garfield da Haunted etxe batean itsatsita eta hura modu jakin egin behar duena. Aurki zazpi etxean ezkutatuta erroskilak paketeak eta horiek jasotzea. Itxura ona nonahi, baina kontuz ibili beldur lortzeko aukera gaitzen, galtzeko.\nPacman jokoak: ez dagoela munduan Pacman ospetsua eta addictive duten inguruan jokatu joko bat da, uste dut. Horregatik pacman partida onenetako han batzuen aukeraketa bat egin dugu. bertsio asko daukazu, Warner, Sonic Hedgehog, eta horia Pac-Man etengabeko gisa pertsonaiak anitzak pertsonaiak. Mugitu protagonistaren pantailaren labirintotan guztietan zehar puntuak mamuak jan iritsi eta bi aldiz pentsatu gabe eman saihesteko jan. puntu berezi bat jaten baduzu, mamuak ezin minik duzu, hain zuzen ere, horiek guztiak hiltzea dezakezu. Saiatu maila kopurua handiagoa pasatzeko.


Goza ezazu gehiago - - Goiena.eus\nGoza ezazu gehiago\nMiel Guridi 2021-11-28 00:00\nEuskararen Nazioarteko Eguna hurbiltzen ari zaigu, datorren astean, abenduaren 3an, izango baita. Aurten ez dago Euskaraldirik, baina bai Euskarak 365 egun kanpainaren harira sortutako beste ekimen bat: hain zuzen ere, Haurren aurrean helduak heldu izenekoa. Egitasmo horren helburua da haurrekin harremana izaten duten pertsonak umeen aurrean euskara erabiltzera bultzatzea.\nEsan daiteke oraindik ere horrelako egunen, ekimenen, kanpainen eta abarren beharrean gabiltzala, oraindik ere ez baitugu erabat normalizatuta euskararen presentzia eta erabilera gure gizarte honetan. Belarria jarri besterik ez dago gure herriko dendetan, tabernetan, lantegietan…\nEgoera honetan, Anje Duhalderen Etxekoandre izeneko aspaldiko kanta etortzen zait burura. Abesti horretan behin eta berriz errepikatzen den leloa eslogan polita izan daiteke: Maita, maita nazazu gutxiago, goza, goza nazazu gehiago. Beraz, ez dezagun denborarik galdu euskara zenbat maite dugun pentsatzen, eta goza (erabili) dezagun gehiago.


Not_premioPinatel2020 - ivac - Kriminologiaren Euskal Institutua (IVAC-KREI) - UPV/EHU\nXIV. "Jean Pinatel" (2020) Ikerketa Sariarako deialdia\nLehenengo argitaratze data: 2020/04/21\nKriminologiaren Euskal Institutuak (IVAC/KREI), kriminologiaren arloko ikerketa sustatze aldera, XIV. Jean Pinatel Ikerketa Saria antolatu du, diziplina honen inguruko ezagutzak ulertzen eta hobetzen laguntzen duen ikerlan onena saritzeko.\nPdf formatuko lanak mezu elektronikoz bidaliko dira IVAC-KREIren idazkaritzara, berorri erantsita: ivac-krei@ehu.eus . Gaian hau jarri beharko da: “Pinatel Saria 2020”. Lanetan ez da azalduko egilearen izen-abizenik, hau da, bermatu egin behar da lanen egilea nor izan den ez dela jakingo. Bestalde, ondokoak jasotzen dituen pdf fitxategi bat erantsiko da:\nDeialdi honetan parte hartu ahal izango dute 2020ko irailaren 30a baino lehen jasotzen diren lanek bakarrik.\n(Beste leiho bat zabalduko du)Oinarriak (pdf ,87,33 Kb)


Jorge Doradori emango diote Fantrobia saria Bilboko Zinemaldi Fantastikoan - Uriola.eus\nBilboko Zinemaldi Fantastikoaren antolatzaileek jakitera eman dutenez, Jorge Dorado izango da aurtengo Fantrobia sariaren irabazlea. Dorado ikusentzunezko Komunikazioan lizentziatu zen Madrilgo Unibertsitate Konplutensean. Zenbait konpainia handiren publizitate-kanpainetan lan egin du, eta zuzendaritzako laguntzailea izan da `Moulin Rouge´ (2001), Baz Luhrmann-ena; Pedro Almodóvar-en `La mala educación´ (2004) eta `Hable con ella´ (2002), eta Guillermo del Toro-ren `El espinazo del diablo´ (2001) bezalako lanetan. Film labur ugari zuzendu ditu, eta `La guerra´-rekin (2005), Goya Sarietarako izendapen bat lortu, 40 sari baino gehiago irabazi eta mundu osoko ehun zinemaldi baino gehiagotan pantailaratzea lortu zuen.\n`Mindscape´ (2013) izenburua daraman lehenengo film luzeari esker, zuzendari berriarentzako Goya Sarirako izendapena lortu du dagoeneko. Istorioak besteen oroitzapenetan sartzeko gaitasuna duen gizon bat du ardatz. Neska gazte distiratsu baten kasua ikertzeko enkargua egin diote, soziopata hutsa ala trauma baten biktima den zehazteko asmoz. Jorge Doradoren estreinako lan hau, Ombra Films-ek gauzatutako ekoizpen apaina da, nazioarteko aktore-multzo bikaina duena.


«Partida guztietan irabaztera ateratzen gara, zalantzarik gabe» : Oarsoaldeko Hitza\nASIER SANSINENEA. PASAIA KE-KO KAPITAINA\n«Partida guztietan irabaztera ateratzen gara, zalantzarik gabe»\nPasaia lehen aldiz lehiatuko da Bigarren B Mailara igotzeko play-offean. Denboraldiaren hasieran sailkapeneko lehen seien artean egotea zuten helburu; lehen postuarengatik borrokan ari dira orain.\nPasaia KEren indar nagusia jarrera dela uste du taldeko kapitainak. Argazkia: Angel Font.\nPlay-offean zaudete. Lorpen handia da hori Pasaiarentzat, ezta?\nOso pozik gaude. Pasaia KEk play-offa jokatzeko sailkapena lortzea oso gauza handia da. Hirugarren Mailako klub txiki bat gara aurrekontu nahiz egitura aldetik, eta azkenean, beste modu batera konbentzitu behar du. Azken batean, lana ongi eginaren emaitza dela hori.\nOrain gehiago nahi dugu, eta honekin ez gara konformatuko, noski, baina argi dago gauzak ongi egin direla; oso harro.\nSailkapen bitxia izan zen, ez baitzenuten partidarik jokatu igande hartan.\nAurten lehiaketan aldaketak egon dira COVID-19agatik, eta Hirugarren Mailako Euskadiko taldea handia da, beraz, bitan banatu da. Talde bakoitzean 11 gara, horrek esan nahi du astero badagoela talde bat atseden hartzea tokatzen zaiona, eta justu igande hartan tokatzen zitzaigun.\nGure atzetik datozen taldeek puntuak atera behar zituzten -eta guk galdu- beraiek aurreratzeko, eta kasu horretan Anaitasunak jokatzen zuen igandean, eta ez bazuten irabazten play-offa jokatzeko kanpo gelditzen ziren. Beraz, Anaitasunak galdu egin zuen eta gu automatikoki sailkapenean sartu ginen.\nEz dut gezurrik esango, nik nahiago dut horrela lortu izana sailkapena, lasaiago jokatzeko; ez dugu presio hori.\nDenboraldiaren hasieran markatutako helburuen artean al zegoen sailkatzea?\nEz, denboraldi hasieran gure helburua ez zen lehen hiruen artean gelditzea, hori argi. Bai, ordea, lehen seien artean gelditzea, horrek esan nahi duelako beste urte batez egongo garela kategorian.\nGure urteroko helburua izaten da ahalik eta azkarren maila bermatzea, eta gero hortik aurrera puntu gehien lortu eta ahalik eta goren gelditu. Aurten desberdintasuna izan da ikusi dugula ondo hasi garela eta ondo jarraitu dugula, eta iritsi zen momentu bat non, hori ikusita, helburuak aldatu ziren.\nDenboraldi oso arraroa izaten ari da, COVID-19ak gauza piloa aldatu ditu. Hirugarren Mailako gure multzoa bitan banatu dute, lehiaketa egokitu nahi izan dute, jardunaldi gutxiagorekin eta iraupena murrizteko.\nNormala dena baino sasoi eskasagoan iritsi ginen denak liga hasierara, eta horrek sakrifizio handiagoa eskatzen du. Lantalde teknikoak ere perspektiba aldaketa egin behar izan du.\nBestalde, normalean aldagela bat erabiltzen dugu eta aurten hasieratik banatu gintuzten hirutan, eta niri, egia esan, gustatu egiten zait aldagelan sortzen den giroa. Azkenean denok bat gara eta bananduta zaudenean faktore hori ez duzu. Detaileak dira, noski, baina azkenean talde batean dirudiena baino garrantzi handiagoa dute.\nNolakoa izan da denboraldia?\nLehen bi partidetan ez genuen irabaztea lortu, nahiz eta bigarrenean uste dut merezi genuela, azken minutuan sartu baitziguten gola; hobe esanda, guk sartu genuen gainera, gure atean.\nEz baduzu denboraldia ongi hasten beti duzu ziurgabetasuna. Gainera, aurten liga motzagoa zen eta oso garrantzitsua zen hasieratik ongi hastea lehen seien arteko postu bat lortzeko, baina beno, gero segituan hasi ginen emaitzak lortzen.\nPuntu batetik aurrera oso martxa ona hartu genuen, eta gauzak ongi egiten direnean gauzak hobeto doaz. Horrek ere egiten du jendea gogotsuago joatea entrenamenduetara, umore hobearekin, eta azkenean gurpilak bezala jarraitzen duzu, orain arte.\nPartida guztiak lehiatu ditugu, denei gauzak ahalik eta zailen jartzen. Partida guztietan irabaztera ateratzen gara, zalantzarik gabe.\nZein izan da estrategia, orduan?\nTalde bezala bereizten gaituena da intentsitatea, horri garrantzia ematen diogu eta beti izan behar gara aurkaria baino bortitzago, erritmo gehiagorekin eta partidan sartuago egon behar gara. Azkenean, badaude talde asko gu baino kalitate hobea dutenak baloiarekin, baina guk lehiatzen dugu korrika egiten, gure esfortzuarekin.\nZerk gidatu gaituen? Jokalari batzuk gaude denbora dezente daramaguna klubean eta ohitu garenak jada maila honetan jokatzera, eta horrek egiten du bloke nagusi bat ohituta eta ongi egotea. Gero, datozen fitxaketak geroz eta hobeak dira, geroz eta hobeto osatzen gaituzte, eta ekipoa ere ere sendoagoa da.\nHorrez gain, taldeak oso jarrera ona dauka entrenatzen; Pasaiak duen onena giroa da. Aurten, bereziki, jarrera hobeezina izan da; entrenatzera joaten gara beti umore onez, irribarre batekin, dena ematen dugu, eta horrek dirudiena baino puntu gehiago ematen ditu norgehiagoketan.


Kultura Saila - Hasierako web orria - euskadi.net laguntza orrialdea\nXede Publikoko atariak: Atari hauek euskadi.net-eko edukiak era pertsonalizatuan eskaintzen dituzte une bakoitzean ezartzen diren kolektiboen edo hartzaile taldeen arabera. Honela pertsona, enpresa eta administrazioetako atariak gaur egun eskuragarri daude. Xede publikoko atariek egituratzen dituzte,beren edukiak bilaketa irizpide naturalen arabera, hala nola, garrantzi handiko gertakari eta gaien arabera.\nAlorkako atariak: Atari hauek aukera ematen dute gai batekin zerikusia duten edukiak eta zerbitzuak antolatzeko, edukiak edo zerbitzuak ematen dituen saila, erakundea edo erakunde publikoa gainditzen dela, aldi berean hartzaile segmentu edo publiko objektibo anitz edukitzea litekeena dela. Hasierako une honetan gaiaren arabera euskadi.net sartutako atariak Gazteria eta Euskara dira. Alorkako atariak egituratzen dira behar bereziei une bakoitzean ongien egoitzen zaien eran eta edukien mota eta izaeraren arabera.\nDokumentu batzuk ongi ikusi eta inprimatzeko beharrezkoa da aurretik dohako programa batzuk instalatuta izatea, adibidez, Adobe Acrobat Reader eta Microsoft Office dokumentuak ikusteko softwarea (Microsoft Office instalatuta ez badaukazu).Era berean, ikus-entzunezko dokumentuen edukitara sartu nahi izatekotan multimedia artxiboak zabaltzeko aplikazio bat instalatuta eduki behar duzu. Horretarako merkatuan zabalduenetako eta dohanik lortu daitezken hiru aukera eskaintzen dizkizugu. Aipatutako programa hauek guztiak hurrengo esteka hauetan dohainik jaso ditzakezu:\nDeskargatu Acrobat Reader\nDeskargatu Real Player\nDeskargatu Windows Media Player\nDeskargatu Adobe Flash Player\nOffice dokumentuak ikusteko\nDeskargatu Office dokumentuak ikusteko softwarea\nOpenOffice.org bulegorako programa pakete bat da, dohainik eskuratu daitekena:\nDeskargatu OpenOffice Euskaraz\nDeskargatu Autodesk DWF Viewer\nDeskargatu Winziparen 21 egunetarako ebaluaketa bertsio


Musika, apirileko protagonista Bergaran - Bergara - Goiena.eus\nMusika, apirileko protagonista Bergaran\nMaite Txintxurreta 2016-03-24 12:00\nHilaren 15etik 30era bitartean, musika hitzorduz beteta egongo da herria Musika Eskolaren eskutik. Horretaz gain, Debagoieneko Trikitixa Eguna ospatuko da hilaren 16an. Bestalde, nobedade moduan, hileko bigarren asteburuan garagardo azoka izango da Bolun. Erakusketak, hitzaldiak edota zinea ere ez da faltako apirilean zehar.\nHileko lehen kultura hitzordua etxeko txikienei zuzenduta dago. Hilaren 3an, domeka, Pintto-Pintto antzerkiaz gozateko aukera izango dute Zabalotegi aretoan.\nBestalde, berritasun modura, Bolua auzoan garagardo azoka egingo dute bigarren asteburuan, Bedelkarrek, Bergarako Udalak eta auzoko komertzioek antolatuta.\nDebagoieneko Trikitixa Eguna\nApirilaren 16an egun handia izango da trikiti-zale bergararrentzat; izan ere, Bergaran ospatuko da aurten 12. Debagoieneko Trikitixa Eguna. Ibarreko trikitilarien bilgune izango da herria, eta egun osoan zehar hainbat ekitaldi izango dira: solasaldiak, bazkaria, musika emanaldiak...\nBukatzeko, 23:00etatik aurrera Gozategi musika talde beteranoak kontzertua eskainiko du San Martin plazan.\nApirilean Musika egitarauaren baitan, musikaz beteko da kalea apirileko bigarren hamabostaldian. Musika Eskolak antolatu du egitaraua, eta horren baitan, bertan diharduten ikasleen hainbat emanaldi izango dira, Musika Eskolan bertan, Zabalotegi aretoan edota kalean, besteak beste.\nHitzorduen artean, esaterako, Udal Musika Bandak kontzertu didaktikoa eskainiko du hilaren 17an Udal Pilotalekuan, kalejira egin ostean.\nUmeek ere izango dute eurentzat bereziki prestatutako ikuskizunik; hala, hilaren 19an, Marrazkien bizitza? Musika emanaldia izango da Musika Eskolan.\nBestalde, ekimenaren bigarren asteko ekimen ia denak kalean egingo dira, udaberriko giroa aprobetxatuaz. Egun horietan, rock musika, abesbatzak, Big Banda eta tronpa soinuek beteko dute Bergara.


Irekia Eusko Jaurlaritza - Gobierno Vasco :: Kontrolerako osoko bilkura (2017/2/17)\n\nKontrolerako osoko bilkura (2017/2/17) Iturria: Irekia\n\nGaldera, Alfonso Alonso Euskal Talde Popularreko legebiltzarkideak lehendakariari egina, Euskal Autonomia Erkidegoko 2017. urteko aurrekontu orokorrak onesten dituen lege-proiektuari buruz Iturria: Irekia\n\nInterpelazioa, Leire Pinedo EH Bildu taldeko legebiltzarkideak lehendakariari egina, Kontzertu Ekonomikoa eta Kupoa negoziatzeko Jaurlaritzaren estrategiari buruz Iturria: Irekia\n\n\n\nGaldera, Alfonso Alonso Aranegui Euskal Talde Popularreko legebiltzarkideak lehendakariari egina, Euskal Autonomia Erkidegoko 2017. urteko aurrekontu orokorrak onesten dituen lege-proiektuari buruz.\nIñigo Urkullu lehendakariak esan du 2017rako aurrekontuen proiektuak hiritarren oinarrizko bi kezkari erantzuten diela, hots, pertsonen funtsezko beharren asetzea bermatzea, eta enplegu-aukerak sortuko dituen hazkuntza iraunkorra sustatzea, "zehaztasun, errealismo eta erantzukizuneko" printzipioen gainean. Hortaz, proiektu honen bitartez, Eusko Jaurlaritzak ondorengo konpromisoak hartzen ditu: aurrekontua egonkortzeko arauak betetzeko, Administrazio publikoko langileen aurrekontu-plantillak mantentzeko, diru-sarreren aurreikuspenak errespetatzeko, gastu soziala lehenesteko eta ekoizpen-ekonomia laguntzeko konpromisoak.\nAzken batean, Eusko Jaurlaritzaren eta gizartearen lehentasun nagusia “enplegu gehiago eta hobea” lortzea da, Lehendakariak gogoratu duen bezala. Hortaz, 2020. urteari begira, Ekonomiaren Susperraldiaren eta Enpleguaren Aldeko Esparru Programara 8.600 milioi euro bideratuko dira, gazteen enpleguaren programetara beste bost milioi euro jartzeko konpromisoa hartuko da, eta berrikuntza bultzatzeko aurrekontuak % 5 haziko dira.\nInterpelazioa, Leire Pinedo Bustamante EH Bildu taldeko legebiltzarkideak lehendakariari egina, Kontzertu Ekonomikoa eta kupoa negoziatzeko Jaurlaritzaren estrategiari buruz.\nIñigo Urkullu lehendakariaren hitzetan, Eusko Jaurlaritzak “ahalegin handiagoa egingo du” Kupoaren gaiaren inguruan dauden desadostasunak konpontzeko, batez ere eguneratze-indizearen aplikazioari dagokionean. Eusko Jaurlaritzarentzako eta Lehendakariarentzako gai horrek “lehentasuna” dauka eta euskal agendan dago. Zentzu honetan, akordioa lortzeko aukera dagoela uste Urkulluk. Horren inguruan, Urkulluk azaldu du Estatuarekin elkarrizketarako espazio “zintzoa eta zuhurra” hasi dutela. Izan ere, likidazioaren inguruan desadostasunak aztertzen ari den aldebiko lantaldean jada “aurrerapauso” batzuk eman dira. Gai honi loturik esan behar da, Eusko Jaurlaritzak egindako kalkuluen arabera, diferentzia hori 1.612 milioi eurokoa dela.\nLehendakariak eztabaida hori “proposamen positibo eta konstruktibo" bihurtu nahi du, "batzen gaituena" azpimarratzeko: euskal autogobernua eta Kontzertu Ekonomikoa babesteko konpromisoa. Gainera, bere ustez guztion ardura da, eta ez Eusko Jaurlaritzarena bakarrik, Kontzertua eta bere esplikazioa defendatzea. Horregatik, gai honen inguruan pedagogia egiteko dagoen beharra azpimarratu du.


Coruñako geltokia - Howling Pixel\nKoordenatuak: 43° 13′ 10″ N, 8° 14′ 37″ W / 43.21944°N,8.243516°W\nGeltokiko fatxadaren eta barrualdearen ikuspegiak\nJoaquín Planelles Riera kalea, z/g; 15007\nRenferen Distantzia Ertaina: 885.389 (2011)\nBus 5, 11, 14, 20, 22\nA Coruña-San Cristovo edota A Coruña izenez ere ezaguna, Coruña (Galizia, Espainia) hirian kokatzen den tren geltoki nagusia da, eta Mallos-Geltokia auzoan dago. Eraikina, Antonio Gascué Etxeberria ingeniariak estilo neorromanikoan eraikia, 1935an inauguratu zen eta gaur egun Adif enpresa publikoaren jabetzakoa da, Renfe Operadora eragileak ustiatzen duelarik.\nGeltokiak Renfe Operadora eragilearen distantzia ertaineko eta distantzia luzeko zerbitzuak biltzen ditu. Eraikina Joaquín Planells kalean dago, Outeiroko Errondaren ondoan, hiriko erdigunetik bananduta. Geltokia Hirian zama garraioentzako beste geltoki bat dago, San Diego izenekoa.\nGeltokia zabalera iberiarra duten 800 linea (León-A Coruña trenbidea) eta 822 lineen (Zamora-A Coruña trenbidea) muturrean dago.\nBestalde, Olmedo-Zamora-Galizia abiadura handiko linean ere sartuko da, Galizia eta espainiar meseta lotuko dituena eta horren zati den A Coruña-Ourense tartea dagoeneko irekita dagoena, 2011ko abendutik.\nTrenbidea Coruñara heldu zen 1875ko urriaren 10ean, Coruña eta Lugo arteko trenbide tartea ireki zenean, Palentzia hiriraino luzatzea espero zena. Lanak Asturias, Galizia eta Leóngo Trenbideen Konpainiak (A.G.L.) burutu zituen, zeinak Noroeste konpainiaren lanak jarraitu baitzituen, azken honen porrotaren ondoren. Dena dela, A.G.L.k ere zailtasun ekonomikoak izan zituen eta 1885ean Norte konpainiak trenbidea bereganatu zuen. Urte horretan Villagatóngo Brañuelas herria eta Ponferrada arteko trenbide tartea ireki zen, Coruña eta Madril lotuz, Venta de Baños bitartez. Lotura hori eginda, Norte konpainiak Coruñan geltokia eraikitzea erabaki zuen, garaiko azpiegiturak behin-behinekoak zirelako. Hala, oin laukizuzeneko eraikin bat egin zen, bi altuerakoa eta albo batera trenbideak kokatu zirela, markesina batekin.\nHelsinkiko geltoki nagusia, 1911koa, Coruñako geltokiaren antza dauka.\nXX. mendearen hasieran Norte konpainiaren monopolioa arriskuan zegoen, Miguel Primo de Riverak 1926an bultzatutako Guadalhorce plana zela eta. Plan honen helburua espainiar trenbide sarea handitzea zen, garaian erradiala zena. Eraiki nahi ziren trenbide berrien artean Zamora-Ourense-A Coruña arteko linea zegoen, Galiziara hegoaldetik sartzea ahalbidetuko zuena.\n1935ean Antonio Gascué Etxeberriak trenbide berriko geltokiaren eraikina bukatu zuen. Zeuden bi geltokiak bereizteko, Norte konpainiaren geltokiari La Coruña-Término izena jarri zioten, eta geltoki berriari, beste geltokitik 400 metrora, La Coruña-San Cristóbal izendatu zitzaion. Trenbideen ezartzeak atzerapenak jasan zituen, gerra zibila eta zailtasun teknikoengatik. 1943ko apirilaren 14an, RENFE 1941tik trenbideen ustiatzaile bakarra zela, Santiago de Compostela eta Coruña arteko trenbidea bukatzea lortu zen, eta lehenengo trenak heltzen hasi ziren San Cristóbalgo geltokira. Hala ere, Zamorarainoko trenbidea ez zen bukatu 1957ra arte. Ordutik, eskualdeko tren geltokia izatetik distantzia luzeko trenak jasotzera ere pasa zen, batik bat Madrildik zetozen trenak jasoz. Horregatik, trafiko guztia geltoki bakarrean biltzea erabaki zen, eta geltoki berriak zuen modernotasuna, ekipamendu hobeekin eta dimentsio handiekin, Norte konpainiaren geltokia ordezkatu zuen. 1958an Norteren trenbidea trenbide berriarekin lotzeko zatia eraiki zen, eta 1964an Norteko geltoki zaharrak sutea izan zuen eta suntsituta gelditu zen.\n80ko hamarkadan geltokiko fibrozementuzko markesina ordezkatu zen, nasei argitasun gehiago ematen dizkioten beste batengatik.\n2000ko hamarkadan geltoki intermodala eraikitzeko lehiaketa proposatu zen, aurkeztutako proiektuen artean zazpi hautatu zirela, 2011ko maiatzean horien artean bat aukeratzeko. Proposamenak Rafael Moneo, Richard Rogers, MVRDV, Toyo Ito, Juan Herreros, Cruz y Ortiz eta César Portela arkitektura estudioek aurkeztu zituzten, eta César Portelaren proposamena hautatu zen. 2012ko amaiera aldera Espainiako Gobernuak proiektuaren irabazleei eskatu zieten proposamen berri bat aurkeztea, kostuak murrizteko asmoz.\nGeltokiaren barrualdeko ikuspegia.\nEraikinaren oinak U forma hartzen du, cul-de-sac moduko geltokietan ohiko eskema dena. Eraikuntza granito, altzairu eta beirazkoa da, eta simetria apurtzen duen dorre batekin amaituta dago izkin batean.\nTrenbideak jasotzen dituen espazioa 100 metro luze da. Zabalerari dagokionez, 33 metro ditu, lau nasa biltzen dituelarik, bi izkinekoak eta beste bi zentralak, sei trenbideri zerbitzu emateko. Aurreko guztia egitura metaliko batez estalita dago, eta horren ondoren 160 metro luze den beste babes bat dago.\nBestibulua handia da, itxaron-gela, informazio puntu, txartela-salmenta, kafetegi, liburudenda eta bestelako lokal komertzial, komunak, kotxe alokairua eta kanpo aparkalekuak dituela.\n2011ko abenduaren 10ean Olmedo-Zamora-Galizia abiadura handiko linearen tarte bat ireki zen, Ourense eta Coruña artekoa. Tarte honetatik Avant zerbitzuak ibiltzen dira Ourense-Empalme eta A Coruña geltokien artean.\nAlvia eta Arco zerbitzuek hiria Madril, Bartzelona, Euskadi eta Gaztela eta Leónekin lotzen dute.\nAlvia Madrid-Chamartín Segovia-Guiomar • Medina del Campo • Zamora • Puebla de Sanabria • A Gudiña • Ourense-Empalme • Santiago de Compostela A Coruña-San Cristóbal Zentzu bakoitzeko tren 1 egunero\nMedina del Campon trenbide zabaleraren aldaketa\nAlvia Barcelona-Sants Camp de Tarragona • Lleida Pirineus • Zaragoza-Delicias • Tutera • Castejón de Ebro • Tafalla • Iruñea • Gasteiz • Miranda de Ebro • Burgos-Rosa de Lima • Palencia • Sahagún • León • Astorga • Bembibre • Ponferrada • O Barco de Valdeorras • A Rúa-Petín • San Clodio-Quiroga • Monforte de Lemos • Ourense-Empalme • Santiago de Compostela A Coruña-San Cristóbal Astean zentzu bakoitzeko 4 tren\nZaragozan trenbide zabaleraren aldaketa egiten da\nVigo eta Gijónera loturak\nAlvia Alacant-Terminal Villena Alta Velocidad • Albacete Los Llanos • Cuenca-Fernando Zóbel • Madrid-Puerta de Atocha • Madrid-Chamartín • Segovia-Guiomar • Medina del Campo • Zamora • Puebla de Sanabria • A Gudiña • Ourense-Empalme • Santiago de Compostela A Coruña-San Cristóbal Astean zentzu bakoitzeko tren 1\nValladolid, Madril eta Albaceten trenbide zabaleraren aldaketa egiten da\nCamino de Santiago Hendaia Irun • Donostia-Iparraldeko Geltokia • Zumarraga • Altsasu • Gasteiz • Miranda de Ebro • Briviesca • Burgos-Rosa de Lima • Palentzia • Sahagún • León • Astorga • Bembibre • Ponferrada • O Barco de Valdeorras • A Rúa-Petín • Monforte de Lemos • Ourense-Empalme • Santiago de Compostela A Coruña-San Cristóbal Zentzu bakoitzeko tren 1 egunero\nHendaian ez du bidaiaririk jasotzen\nBilbo eta Vigora loturak\nRías Gallegas Madrid-Chamartín Ávila • Medina del Campo • Zamora • Puebla de Sanabria • A Gudiña • Ourense-Empalme • O Carballiño • Santiago de Compostela A Coruña-San Cristóbal Zentzu bakoitzeko tren 1 egunero\nGalicia Barcelona-Sants Camp de Tarragona • Lleida Pirineus • Zaragoza-Delicias • Tutera • Castejón de Ebro • Logroño • Burgos-Rosa de Lima • Palentzia • León • Astorga • Ponferrada • O Barco de Valdeorras • A Rúa-Petín • San Clodio-Quiroga • Monforte de Lemos • Sarria • Lugo • Curtis • Betanzos-Infesta A Coruña-San Cristóbal Zentzu bakoitzeko tren 1 egunero\nRenfe Distantzia Ertainaren zerbitzuek Santiago de Compostela, Vigo, Pontevedra eta Ourense hiriekin eta tarteko herriekin lotzen dute.\nAvant Ourense-Empalme Santiago de Compostela A Coruña-San Cristóbal\nMD Vigo-Guixar Redondela de Galicia • Arcade • Pontevedra • Vilagarcía de Arousa • Pontecesures • Padrón • Santiago de Compostela • Cerceda-Meirama A Coruña-San Cristóbal\nMD Monforte de Lemos Sarria • Pedrelo-Celtigos • Lugo • Rabade • Baamonde • Parga • Guitiriz • Teixeiro • Curtis • Piñoi • Cesuras • Oza dos Ríos • Betanzos-Infesta • Cecebre • Cambre • O Burgo Santiago • Elviña-Universidade A Coruña-San Cristóbal\nMD Ferrol Neda • Perlio • Barallobre • Cabanas-Areal • Pontedeume • Perbes • Miño • Betanzos-Cidade • Betanzos-Infesta • O Burgo Santiago • Elviña-Universidade A Coruña-San Cristóbal\nMD Ferrol Perlio • Cabanas-Areal • Pontedeume • Perbes • Miño • Betanzos-Cidade • Betanzos-Infesta • Cecebre • Cambre • O Burgo Santiago • Elviña-Universidade A Coruña-San Cristóbal\nA Coruñako geltokia Adifen webgunean\nDistantzia luzeak Renfe Opeadoraren webgunean\nGaliziako Distantzia ertainak Renfe Operadoraren webgunean


Hazkunde ekonomikoa eta gizarte babesa, EAJ-PNV eta PSE-EEren arteko akordioaren ardatz - Gipuzko Buru Batzarra\nHazkunde ekonomikoa eta gizarte babesa, EAJ-PNV eta PSE-EEren arteko akordioaren ardatz\n2019-2023 legealdirako Gipuzkoako Foru Aldundiaren programa eta egituraren inguruko ituna aurkeztu dute bi alderdiek\nGipuzkoako Foru Aldundiko Gobernu egitura 2019-2023\nHitzarmena - 2019/06/26\nGipuzkoako Foru Aldundirako Gobernu akordioa 2019-2023\n“Gobernu programa serioa eta sendoa finkatu dugu. Gipuzkoako zoruan oinak dituena, eta pertsona ardatz hartzen duena”. Modu horretara deskribatu du Joseba Egibar EAJ-PNVko Gipuzko Buru Batzarreko presidenteak 2019-2023 legealdirako alderdi jeltzaleak eta PSE-EEk, Gipuzkoako Foru Aldundiari dagokionean, lortutako programa eta egitura akordioa. Hazkunde ekonomikoan eta gizarte politiketan jarri du azpimarra Egibarrek, “biak ere txanpon beraren alorrak”, eta aurreko legealdian aurrerapen nabarmenak ikusi dituztenak: “Garai berriak eskatzen digu hazkunde hori finkatzea, eta desberdintasunari aurre egiten jarraitzea”.\nGipuzkoako Batzar Nagusietan egindako ekitaldian aurkeztu da programaren inguruko akordioa. Foru kamerako bozeramaile jeltzale Maria Eugenia Arrizabalagak babestuta agertu da Egibar. PSE-EE, berriz, Eneko Andueza Gipuzkoako idazkari nagusiak eta Susana Garcia Chueca Batzar Nagusietako eledunak ordezkatu dute. Aipatutako dokumentuaren sinadurarekin berretsi dute bi aldeek lortutako akordioa. Era berean, gogorarazi dute ostiralean egingo dela hurrengo diputatu nagusiaren kargu hartzerako osoko bilkura, eta berak izango duela horren ondotik Aldundiaren karguak izendatzeko ardura.\nBere hitzaldian, Egibarrek gogorarazi du Gipuzkoak “oso adierazle interesgarriak” dauzkala gaur egun arlo guztietan, hala nola langabezia tasan edo desberdintasun indizeetan. “Egoera positibo bat bizi dugu, baina ez bakarrik Aldundiagatik, erakundeak ezin baitu gizartea, enpresak edo hirugarren sektorea ordezkatu. Baina lidergoa hartu eta partekatu behar du. Gizartearekiko lankidetza publiko-pribatu horrek ahalbidetu du azken lau urte hauetan izan dugu programa aurrera eraman ahal izatea, eta orain erronka berriak ezartzera eramaten gaitu”, defenditu du.\nHalaber, berretsi du hazkunde ekonomikoa eta gizarte politika direla akordioaren “ardatz nagusiak”. “Ekonomia suspertzeko ahaleginetan jarraitu behar dugu, kalitatezko enplegua sortzen jarrai dezan”, azpimarratu du. Ildo horretan, adierazi du alor horrek lotura estua duela gizarte babesarekin: “Desberdintasunaren aurkako borroka, justizia sozialeko kontua da, baina baita apustu estrategiko bat ere, ekonomiaren hazkundearekin uztargarria. Are gehiago, gastuak eta diru sarrerak beti daude estuki lotuta”.\nArrizabalagak, berriz, gogorarazi du akordio programatikoa aplikagarria dela Batzar Nagusietan ere, batzarkide taldeak Kameran era koordinatuan aritzea jasotzen baitu. “Hortik aurrera, gustatuko litzaiguke bi taldeen artean dugun akordiorako espazio hori gehiago zabaltzea. Datorren legealdiko klima adostasunen aldekoa izatea nahiko genuke, baina horretarako gaurdaino ikusi ditugun jarrera jakin batzuk asko aldatu beharko dira”, aipatu du.\nBestalde, foru erakundeak hurrengo legealdian edukiko duen egitura ere aurreratu dute. Aurreko legealdiarekin alderatuta, departamentu bat gehiago izango da, Proiektu Estrategikoetakoa, hain zuzen. 2015-2019 bitartean martxan jarri diren erreferentziazko zentroak hartuko ditu bere baitan, hala nola Adinberri, Ziur, Mubil, 2deo, edota Naturklima. Egibarrek azaldutakoaren arabera, “Foru Aldundiarentzat erreferentziazko proiektuak dira guztiak ere, eta erabaki honekin garrantzi horren tamainako egituraketa ematen diegu, era koordinatuan, gobernu programan jasotakoari jarraiki eraginkortasunez garatu daitezen”. “Azken legealdian sortze fase batean egon dira, eta orain dator horiei bidea emateko momentua”, amaitu du.


Eusko Label Liga 2020: Urdaibaik Orioko Kanpina Bandera irabazi du\nUrdaibaik denboraldiko bere lehen bandera irabazi du\nBizkaitarrak Orion gailendu dira Hondarribiaren, Orio etxeko traineruaren eta Santurtzi ligako liderraren aurretik.\nUrdaibaiko arraunlariak, estropadaren azken metroetan. ETBko emanalditik ateratako irudia.\nHondarribiak eskuratu du Petronor Bandera, lehen txandan arituta\nUrdaibaik denboraldiko bere lehen garaipena lortu du Eusko Label Ligan, Orio Kanpina Banderan nagusituta. Bizkaitarrek goi mailako estropada egin dute.\nBigarren txanda Hondarribiak irabazi du eta Ama Guadalupekoak egindako denbora izan dute erreferentzia gisa ohorezko txandako lau ontziek: Zierbena, Orio, Santurtzi eta Urdaibai. Barturenen ontzia azkar jarri da estropada buruan, baina bigarren luzerako pare-parean izan dira Orio, Santurtzi eta Urdaibai.\nLanerdietan, baina, 8 segundo hobea zen Hondarribiak bigarren txandan egindako denbora. Ama Guadalupekoak bigarren txandatik bandera irabazteko aukera handiak zituela ematen zuen momentu horretan, baina azken bi luzeetan goitik behera aldatu da estropada.\nBou Bizkaia ontziak sekulako abidurarekin bete du ibilbidea azken bi luzeetan, eta helmugan bizkaitarrek egin dute denborarik onena: 20:10, Hondarribiak aurreko txandan egindakoa bi segundo eta erdian hobetuz.\nOrio hirugarren izan da, 8 segundo gehiago eginda eta Santurtzi laugarren, 14 segundo gehiago eginda.\nSoterakoek Eusko Label Ligako lehen postuari eutsi diote. 63 puntu dituzte santurtziarrek eta garaipenik ez, Orio bigarren da 58 puntu eta bi garaipenekin eta Donostiarra hirugarren 55 puntu eta garaipen batekin.


Gaur hasiko da Loraldia | Hitzen uberan\n← Antonio Casado da Rocharen iritzi artikulua: “Silotik ekosistemara”\nGabriel Aresti ipuin lehiaketara lanak aurkezteko azken asteak →\nGaur hasiko da Loraldia\nSeigarren urtez antolatu dute Loraldia jaialdia Bilbon, Hamaika desira! lelopenan; Gaurtik hasi eta martxoaren 29ra bitarte, askotariko ikuskizunak, hitzaldiak, aurkezpenak eta abarrak izango dira hiriko hainbat txokotan. Hainbat arte adierazpide bilduko dituzte: artea, bertsolaritza, dantza, literatura, musika, antzerkia eta zinema. Albiste honetan, ordea, literaturarekin loturiko ekitaldiei erreparatu diegu.\nSeigarren edizioa du aurtengoa Bilboko Loraldia jaialdiak. Euskarazko kultura industria sustatzeko eta euskal kultura transmititzeko helburuarekin sortu zen Loraldia orain bost urte, eta, hala, euskal kulturako hainbat adierazpide ekarriko dituzte oholtzara, hala nola bertsolaritza, literatura, musika, dantza, zinema eta antzerkia.\nMartxoaren 14an, 12:30etan, San Mameseko metro-geltokiko hallean\nParte-hartzaileak: Ekaitz Goienetxea, Nere Arrien, Paddy Rekalde, Yolanda Arrieta, Juanra Madariaga (gidaria), Miren Amuriza eta Nerea Alberdi (musikaria)\nEuskal Idazleen Elkarteak bultzatutako “Irakurri mesedez” kanpainarekin bat egiten du Loraldiak. Eszenatoki bat jarriko dugu elkarlanean San Mames geltoki intermodalean eta bertan testu literarioak, bertsoak eta musika entzuteko parada izango dugu. Bizkaiak bizi dituen giro naturalak, sozialak edota itxaropenezkoak idazle talde baten eskutik zabalduko dira metroak, trenak eta autobusak irten eta heltzen diren lurraldean.\nMakina bat testu literario irakurriko dute Bizkaiko hainbat idazlek beraiek eta euren berbak bertsolari bik josiko dituzte inprobisazioari bidea emanez. Jostura hori korapilatzeko musikari baten soinuak azken puntada emango dio berbaroari.\nMartxoaren 14an, 19:30etan, Itsas Museoan\nMartxoaren 15ean, 12:30etan, Guggenheim museoan\nPentsamendua, poesia eta doinua batzen dituen egitasmoa aurkeztuko du Pettik, goi-mailako musikariz inguratuta. Hain zuzen, hedabideek gizartea manipulatzeko erabiltzen dituzten estrategiak identifikatu zituen Noam Chomskyk pentsalariak. Hamar estrategia destilatu, eta poesia bihurtu ditu Harkaitz Canok. Eta kanta ez, gezi bilakatu ditu Pettik bere ahotsaren eta musika-senaren bidez. Hala, gaurkotasun beteko auzi baten ituan jotzen du, mezu zorrotz eta argigarriz. Manipulazioari aurre egiteko kultura-artefaktua.\nMartxoaren 16an, 19:30etan, Bidebarrieta liburutegian\nMartxoaren 17an, 19:30etan, Bidebarrieta liburutegian\nMartxoaren 18an, 19:30etan, Itsas Museoan\nPessoak atera zuen Sarrionandia kartzelatik.\nJoseba Sarrionandiak Fernando Pessoa miresten du eta miresmena nabaria da euskal idazlearen sormenaren paisaian hasiera hasieratik. Arratseko fadoa edota Alberto Caeiro-ren Bisita poemak gordetzen dira haren lehen liburuan, “Izuen Godelekuetan Barrenaren” Lisboako Nigarkantan. Loraldiak idazle bien hitzordu literario bat irudikatu du. Non eta Lisboan, Casa do Fado baten. Fado eta ardo berde artean bi idazleok mintzo dira. Mikel Antzak erronka hartu du eta hitzorduari berba jarri dio. Beste aldetik, Lisboatik datorkigu kantari gazte bat: Diana Villarinho. Fadogile berri honi esker eta Antzaren begira literarioari esker Pessoaren eta Sarrionandiaren Lisboara abiatuko gara.\nMartxoaren 23an, 19etan, Elkar denda (Iparragirre kalea)\nMartxoaren 25ean, 19etan, Elkar denda (Zazpikaleak)\nIsmael, blokeaturik dagoen idazleak, Jasone bere emazteak ezkutuan idatzitako testuan aurkitu nahiko du inon topatzen ez duen ahotsa. Maskulinitatea eraikitzeko eta transmititzeko moduez, generoaren eraginaz eta familietan sortzen diren isiltasunez ari da Karmele Jaioren azken eleberria.\nHona hemen Jaiori gure atarian egin genion elkarrizketa.\nMartxoaren 25ean, 20:30etan, Euskararen Etxean\nEuskararen Etxeak plazaratu duen Hi(zki)bridoak programarekin elkarlanean.\nMartxoaren 26an, 20etan, La Fundición aretoan\nMartxoaren 29an, 12:30etan, Guggenheim Museoan\nGarbiñe Ubeda idazleak etorkizunari buruzko testu libre bat idatzi du Loraldiak eskatuta. “Zaharkitze programatua” eman dio izen. Testuaren irakurraldiari Don Inorrez taldeak (Imanol Ubeda, ahotsa eta gitarra, Karlos Aranzegi, bateria, Lutxo Neira, baxua eta Ruben Caballero, gitarra) soinu banda jarriko dio. Eta bi bertsolarik, Alaia Martinek eta Onintza Enbeitak, inprobisatuko dute testuaren gainean, eta Amaia Agirreren gaiei jarraikiz. Geroari begira Loraldiak antolatzen duen seigarren hitzordua. Klasiko bihurtu da. Festibalari amaiera emateko lorerik ederrenetako bat.


STOP RUMORS Bideokliparen Aurkezpena - Gaztebulegoa Barakaldo\nSTOP RUMORS Bideokliparen Aurkezpena\nTags aniztasuna, antirumores, antzerki, antzerkia, Barakaldo, jóvenes, stoprumors\nMartxoaren 21ean ospatuko den Arrazakeriaren kontrako Nazioarteko Eguna dela eta, Gazte Bulegoak ere jaialdi horretan parte hartu nahi du. Hala, jatorri desberdinetako gazteek egindako bideoklip bat aurkeztuko du. Bideo hori 2017an hasitako eta sustatutako eta AMEKADI-Euskadiko Bitartekaritza Elkartearekin, Gazte Bulegoarekin eta Immigrazioaren Udal Zerbitzuarekin lankidetzan garatutako partaidetza eta prestakuntza prozesu baten emaitza da.\nProzesu horren bidez, gazteak elkarbizitzarako eremu bat sortu nahi izan dugu, zeinari esker kulturarteko bizikidetza sustatu eta immigrazioaren inguruan sortutako aurreiritzi eta zurrumurru faltsuen kontra egingo baita.\nHorretarako, gatazkak modu baketsuan kudeatzeko gizarte trebetasunei buruzko prestakuntza saioak martxan jartzeaz gain, atzerritarrei, immigrazioari eta kultur aniztasunari buruzko estereotipo negatibo eta topikoen kontra egiteko prestakuntza espezifikoak jarri dira martxan.\nLan horren guztiaren emaitza STOP RUMORS izeneko BIDEOKLIP bat sortzea izan da, martxoaren 21ean, Arrazakeriaren kontrako Nazioarteko Egunean aurkeztuko dena. Herri-erreibindikazio eta -sentsibilizazioari lotutako ekintza da hori, eta aurreko urtean egindako beste hainbat ekintzarekin batera egingo da. Ekintza horien artean, aipatzekoak dira ekainean ospatutako Kulturfest jaialdia, bai eta Barakaldoko talde batek 2018ko irailean, Iruñean, egindako Zurrumurruen Aurkako III Gazteen Topaketan parte hartu izana ere.\nAzaroa 4 @ 8:00 am - Azaroa 27 @ 5:00 pm\nAzaroa 23 @ 10:00 am - 6:00 pm\nELIKAGAIEN MANIPULAZIOA (EUSKARAZ)\nAbendua 2 @ 5:00 pm - 8:00 pm\nZEINU HIZKUNTZA A1-A2\n03/12/2019 @ 5:00 pm - 25/02/2020 @ 8:00 pm


Lore eskeintza Ama Birjinari - Gainberri\nMaiatza dela eta gure Haur eskolako umetxoek loreak ekarri zituzten Gainberrira Ama Birjinari eskeintzeko. Hemen ikusi ditzakezue poz-pozik abesten!\nUxola Sariak 2010\nAgustin Amiano Gurrutxaga , Juan Kruz Igerabide Sarasola, Bittor Madina Alzola eta Karlos Linazasoro Izagirre epaimahaikideek Uxola Sarietako irabazleen artean, Hirukideko bederatzi ikasleen lanak aukeratu dituzte. ZORIONAK GUZTIEI! I. Maila –Olerkia (LH 3 eta 4) Naia Imaz Mateos“ Uraren bizia” eta Arantxa Garikano Lopetegi “Nire akordeoia”. II. Maila (Lehen Hezkuntza 5 eta 6) -Hizlaua Haritz Estivariz Martinez“ Lehenengo euskalduna Jupiter-en” I. Maila-Olerkia(Lehen Hezkuntza 5 eta 6) Libe Barriola Goikoetxea “Gera zaitez!” III. Maila (DBH 3 eta 4)- Hizlaua Nerea Unsain Tolosa “Urtebeteko agurra” eta Marta Teijeira Pando “Obsesioa” II. Maila (DBH3 eta 4)- Olerkia Irene Lòpez Altuna "Pianoa", Mireia Vicente Pagola "Bizitza ona" eta Nerea Ugartemendia Garmendia "Zu zeu"\nLH 6. mailako ikasleak Goiburu Golf zelaian\nMaiatzak 21ean 6. Mailako ikasle eta irakasleak Andoaingo Goiburu Golf Klubera Joan ziren kirol honetan lehen urratsak ematera. Eguraldi ederra, ingurua zoragarria, monitore jator bat eta klasea eman ordez zelaietan zehar ibili ziren. Ez zegoen gehiago eskatzerik. Ikasle eta irakasleek, denok disfrutatu zuten.\nUdaberria txango eta irteerak egiteko garai aproposa denez, 1. Mailako ikasle eta irakasleak Hondarribira Joan ziren bi egun pasatzera. Eguraldi txarra espero arren, ederra izan zuten bi egunetan.\nIritsi bezain laster, Guadalupe-ra txangoa; bi ordu ibiltzen jardun ondoren, bai ikasle baita irakasleak ere gosez amorratzen iritsi ziren jangelara. Arratsaldean, itsasontzian bueltatxo bat eman zuten. Bertan, ikasleek, euskaldunek iraganean baleak nola harrapatzen zituzten azaltzeko, antzerki inprobisatu batean parte hartu zuten . Gauean nobedade asko: diskoteka, berandu oheratu, lagunekin lo egin, … lehenengo gaua gurasorik gabe ere ederki igaro zen nahiz eta baten batek gurasoak faltan bota. Hurrengo egunean hondartzan jolasten, hankak busti, arearekin jolastu, argazkiak atera… bazkaldu eta konturatzerako, iritsi zen bueltatzeko ordua!! Guztiak neka- neka eginda bueltatu ziren, bai ikasle bai irakasleak ere. Oso esperientzia polita izan da ikasleentzat eta hurrengo ikasturtean errepikatzeko irrikaz daude. Horretarako urte bete itxaron beharko dute.\nAstean zehar hainbat ekintza LH 2. zikloan\nMaiatzaren bigarren astean 2. zikloko ikasleek ekintza bereziak burutu dituzte. Asteartean 3. mailakoak Idoia Sanchez ipuin kontalariarekin izan ziren. Ostiralean berriz, TOPIC zentroan eman zuten eguna. Hemen, mundu osoko hainbat herrialdetako txotxongiloak ikusi zituzten eta bere irudimena erabiliz ikasle bakoitzak bere txotxongiloa egin eta etxera eraman ahal izan zuen.\nAstelehenean Ainara Azpiazuk, marrazki eta komikigileak ,umeen liburuetan txertatzen dituen ilustrazioak nola egiten dituen erakutsi zien 4. mailako ikasleei. Harridura nabari zen ikasleen aurpegietan egindako marrazkiak, guztion artean margotu ondoren, hain erraz egiten zituela ikusirik!. Ikasgelak eta korridoreak apaintzeko erabili ditugu.\nTxitak jaio dira Haurreskolan!!!\nSendotzen-3 taldeko gazteen sendotza ospatu dugu\n<< Hasiera < Aurrekoa 121 122 123 124 125 126 127 128 129 130 Hurrengoa > Amaiera >>\tOrria: 129 Guztira: 130\tEgutegia


urtarrila 8, 2018\nAbenduaren 22an (ostirala) Harrobiak Ekintzailetza Azoka antolatu zuen. Jardunaldiari hasiera emateko ekintzailetzari buruzko mahai ingurua egin zen areto nagusian. Bertan Curves frankiziako Lorena Martin eta Olatukoop-Hiritik At kooperatibako Carlos Renedok parte hartu zuten. Ondoren Harrobiako ikasenpresek merkaturatzen dituzten produktu eta zerbitzuen berri eman zuten beheko solairuan. Gabonetako oporrak hartu baino lehen sari zozketa eta luncha […]


Igerilarien Behobia-Donostia - Gipuzkoako Hitza\n2019, uztailak 19 Albisteak, gipuzkoa, Kirola 462\nBadira bi egunetan igeri egingo dutenak ere; “ehun bat lagun”, Ugarteren hitzetan. Bera da horietako bat, eta Asier Zulaika zestoarra eta Leire Zeziaga oñatiarra dira beste bi, biak ala biak Azpeitiko Izarraitz igeriketa elkarteko kideak. 17 urte ditu Zulaikak eta Getaria-Zarautz zeharkaldia egingo duen bigarren aldia izango da aurtengoa. “Gogotsu” dago, iaz “ikaragarri” gustatu zitzaiolako proba. Oraintsu bukatu du txapelketen denboraldia, baina egun batzuez entrenatzen jarraitu du sasoi puntuari eusteko. Iazko denbora hobetu nahi luke —38 minutu eta 59 segundo—, “baina horretan zerikusi handia izango du itsasoaren egoerak”.\nZeziagak ere iazko denbora hobetu nahi luke —41 minutu eta lau segundo—. “Urte guztia entrenatzen pasatzen dut sasoiari eusteko, eta neure burua ondo ikusi nahi nuke, baina denborarekin itsutu gabe”. Esperientzia handiko igerilaria da Zeziaga. 7 urterekin hasi zen igerian —45 ditu orain—, eta duela hogei bat urtetik itsas zeharkaldietan bakarrik parte hartzen du. Udan ia astero izaten du probaren bat, eta aste batzuetan baita bi ere. “Hamargarren aldiz-edo jarraian” egingo du aurten Getaria-Zarautz, gehiagotan ere parte hartu izan duen arren.\nZeharkaldiak han eta hemen\nUrteekin proba “asko” aldatu dela dio azpeitiarrak. “Orain, izenagatik da erakargarria, sona handia lortu baitu, korrikalarientzat Behobia-Donostiak eta txirrindularientzat Quebrantahuesosek bezala. Herrikoiagoa zen lehen, erakargarriagoa nire ustez; orain, lehiakortasun handiegia dago nire gusturako”. Urtero azken aldia izango duela esaten dio bere buruari. “Baina gero pena ematen dit ez etortzeak”. Egunpasa eder bat egiteko aitzakia izaten da Zeziagarentzat.\nPablo Etxeberria igerilari azpeitiarrak, ostera, etziko proban bakarrik parte hartuko du. 21 urte besterik ez dituen arren, Getaria-Zarautz zeharkaldia egingo duen seigarren aldia du; aurrez, beste hirutan egin zuen haurren mailako proba. Igerilekuko denboraldia iragan igandean bukatu zuela eta “sasoi puntu onean” dagoela aitortu du Izarraitz igeri elkarteko kirolariak. Horregatik eta “etxetik gertu egiten den itsas zeharkaldirik garrantzitsuena” delako, gustuko du Getaria eta Zarautz artekoan parte hartzea. Aurten irabaztera doa, gainera. “Behin irabazi nuen haur mailan, eta bigarren geratu nintzen Getaria-Zarautzen parte hartu nuen lehen aldian”. 14 urte zituen. “Ordutik barruan sartuta daukadan arantza atera nahi nuke”. 34 minututik jaisten saiatuko da.\nAurten, bikain ibili da Etxeberria, eta etzi irabaztea “denboraldia biribiltzeko modua” izango litzateke harentzat. Oporrak hartuko ditu gero, “luze joan delako denboraldia”, eta atsedena behar duelako. Zulaikak, berriz, badu beste zeharkaldiren batzuetan parte hartzeko asmoa; eta, zer esanik ez, Zeziagak. Gogoa duenak, badu non aukeratua: abuztuaren 3an, IV. Itzurun-Arranpla zeharkaldia egingo dute, Zumaian; abuztuaren 15ean, 51. Paseo Berriko igerialdia, Donostian; abuztuaren 18an, XVI. Txingudi itsas zeharkaldia, Hondarribian; abuztuaren 25ean, 22. Irlako igeriketa zeharkaldia, Donostian; eta irailaren 7an, 76. Kontxa Badiako igerialdia, Donostian.


2020-10-24 Iturria: GURASO\nEzer baino lehen, azal zenezake zertan datzan zure lana?\nArkitektura ikasi nuen, baina ez naiz arkitektua. Orain dela zazpi urte, 2013an, Hiritik at sortu genuen: tokiko garapena sustatzeko espazio, prozesu eta estrategiak sortzen dituen kooperatiba multidiziplinarra. Espazioaren antolaketatik, jendartearen antolaketan eragin daiteke, eta alderantziz. Plazetatik edota kaleetatik hasi ginen, baina momentu honetan, tokiko lurralde-garapenaren estrategiekin eta planifikazio proiektuekin ari gara; burujabetzarako beharrezkoak diren bitartekoak nola antolatu diseinatzen.\nZein elementu hartzen dituzue kontuan?\nEsan bezala, ez ditugu herriko gainazal gogorrak bakarrik kontuan hartzen (kaleak, plazak, landa eremuak…), baizik eta sistema ekonomikoa bere osotasunean: komertzio-sistema, elikagaiak, telekomunikazioa, hezkuntza-sistema…). Eta hori beti tokiko garapenaren protagonistak diren hiru agente nagusiekin lantzen da: sare publikoarekin (erakundeak), sare komunitarioarekin (eragileak eta jendartea) eta sare kooperatiboarekin (sare ekonomikoko kooperatibak eta ekonomia sozialeko proiektuak). Normalean, lurralde antolamendutik abiatuta, tokiko garapena lantzen da, eta gu harago joan gara: lurralde antolamenduak jendartean nola eragiten duen aztertzen dugu, baina baita eta alderantziz ere, hau da, jendartearen arabera nola antolatu lurralde fisikoa. Askotariko profesiolanak daude taldean: arkitektoak, ingeniariak, antropologoak, geografoak…\nJardunaldian pandemia osteko erronkak izan ziren hizpide. Nondik heldu zenioten zuek gaiari?\nErronka horiek hirigintzatik eta komunitatearen parte-hartzearekin nola landu daitezkeen azaldu genuen. Beno, hirigintzatik baino, lurralde antolamendutik abiatu ginen: Nola antolatu behar dugu gure auzoa, herria, eskualdea edo Euskal Herria? Oinarri horrekin bost lerro estrategiko batzen dituen manifestua atera genuen ekainean, Massimo Paolini arkitektoaren lana oinarri hartuta: “Euskal Herria pertsonontzat”. Eta bertan jasotakoa kontatu genuen.\nZeintzuk dira bost ildoak?\nIldo horiek kontuan hartuta izango da herri bat hezitzailea?\nHori da. Herri bat hezitzailea diogunean ez da hezkuntza edo ikuspegi pedagogikoki batetik soilik. Ondo dago haurren beharrei erreparatzea, eta jendartean zaurgarriak direnen ikuspuntuak txertatzea, baina harago doa herri bat hezitzailea izatea. Adibidez, ezinbestekoa da oreka kontuan hartzea: eskola eta parke ederrak izan arren, nekazariak ere behar ditugu, auzoak bizirik behar ditugu, ura, energia…\nZein puntutan gaude gaur egun?\nHamaika errealitate daude. Jardunaldietan, Usurbil eta Errenteriako alkateak egon ziren haien esperientziak partekatzen: zaintza sareak, eskolak, prozesu komunitarioak, belaunaldiarteko etxebizitzen proiektua… Argi dago udalerri batzuk indartsu ari direla, eta beste askok betiko eredu kapitalista jarraitzen dute. Gainera, kudeaketa ere bakoitzak bere aldetik egiten du askotan.\nEta, hortaz, gakoa elkarlana da?\nBai, hasieran aipatutako hiru erpinen arteko elkarlana (sare publikoa, komunitarioa eta kooperatiboa) . Elkarrekin lan egiten denean, dena askoz tokikoagoa eta erresilienteagoa da.\nHorretarako, jardunaldiak eta bestelako elkarguneak baliagarriak dira?\nBai, eta gainera bi zentzutan. Alde batetik, praktika onak ezagutzeko, zalantzak partekatzeko eta ideiak elkarbanatzeko, baina bestetik, esan bezala, hiru erpinetako pertsonak elkartzeko. Erpin batekin bakarrik jardunez gero, ikuspegi, interes eta gaitasun konkretuak egongo dira mahaigainean. Bestelako emaitzak lortzeko, ekuazioa ere bestelakoa izan behar da, eta kasu honetan, funtsezkoa da ekuazio horretan agente guztiak agertzea. Horrela, proiektuak oso indartsuak eta osatuak izango dira.\nProiektuez ari garenean, gauza handiak imajinatzen ditugu. Baina txikietatik ere has daiteke, ezta?\nJakina. Adibidez, Azpeitian, Euskal Herriko elikagaien topagunea den Elikagunea dago, Azoka Plazan. Euskal Herriko elikagaiak sustatzen ditu eta kontsumo eredua eraldatu. Oso xumea da, baina funtzionatzen du. Eta beste adibide batzuk ere jar daitezke, esaterako, beste pandemian sortu diren zaintza sareak ere hor daude. Erakunde publikoak eta komunitatea batera aritu dira lanean, eta horrela lortu da egoera zaurgarrienetan dauden herritarrei laguntzea. Beti ez da behar inbertsio ekonomiko erraldoia, baina bai elkartasuna, hurbiltasuna, zintzotasuna eta umiltasuna. Eta garrantzitsuena: proiektu politiko sozial ekonomiko bat: hain zuzen ere, nora goazen eta zer nahi dugun jakitea. Zein da nahi dugun eredua?


San Frantzisko elizatik hurbil, Aginagako erribera oparoen gainean dago Eizaazpi baserria. Ikutzanea izenarekin ezagutzen da iparraldeko etxe erdia, beste erdiari, berriz, Asentxioenea. Oinetxe zaharraren aztarnarik ez du ageri. Gaurko eraikuntza XIX. mendearen erdi aldekoa da. Aginagako Komunitateko partaide da.\n1573an Maria de Albia alarguna, "Hiça de Yuso"ko jabea zen.\nDonostiako Artigako Lugaritz oinetxeko jauna eta maiorazkoa Miguel de Zelarain Lugariz zen, 1588an jaioa. Sortzez usurbildarra zen Maria de Eiza Lasarterekin ezkondu zen, Francisco de Eiza Lasarteren alaba zenarekin, hain zuzen.\n1642an Francisco de Lasarte Eizak Gipuzkoako Batzar Nagusien aginduz, hiru dukat eman zituen erregearentzat.\nGaur, bi etxebizitzako baserria da. Hegoekialdean Asentxioenean Amunarriz-Alsua familia bizi da. Beste aldean, berriz, Ikutzanean Zubeldia-Bustamante sendia. Manuel Jose Alsua Eizaazpiko semea, Illunbeko Juana Lertxundirekin ezkondu zen eta hiru seme-alaba izan zituzten: Asentxio, Eleuterio eta Estefania. Eleuterio, soltero, baserrian gelditu zen. Estefania, aldiz, Gomeztegira ezkondu zen, Perretzeneko seme Manuel Joxe Azpirozekin. Asentxio, azkenik, Josefa Antonia Azpirozekin ezkondu zen. Maria Pilar Alsua Azpiroz, Asentxio eta Josefa Antonia alaba da gaurko etxekoandrea, Eizaazpira ezkondua Antonio Amonarriz Irazustarekin, Larraulgo Gorotzen baserriko semea denarekin, eta bi seme dituzte. Sei behi eta idi parea izaten ziren etxe honetan. 1995 aldean behiak kendu zituzten, eta egun baratzegintzan jarraitzen dute.\nEizaazpiko iparraldeko etxebizitzan Iturri familia bizi zen. Praxku Iturri aiarrak Juanita Ikuza zuen emaztea, Eizaazpikoko alaba hain zuzen. Bost seme-alaba izan zituzten. Baserrian behi bat edo bazuten. Baserritik alde egin zutenean, Usurbilgo Gaztañaga baserritik Txema Zubeldia eta Marian Bustamante bikote gaztea etorri zen eta hauek ez dute baserri jarduerarik jarraitu. Amonarriz-Alsua familiak 1996an erosi zion etxea Zatarain familiari haren lursailekin, aldiz, beste etxeak Zatarain familiarena izaten jarraitzen du.\n1933 Ezker eskubi: Antonio Amonarriz Irazusta, bere sortetxean (Gorotzen, Larraul). Paulo Amonarriz Irazusta (anaia). Joxe Jauregi Irazusta (morroia).\n1921, Gasteiz. Ezkerrean Asentxio Alsua.\n1944. Mertxe Alsua (Eizaazpi).\n1927, Asentxio Alsua eskubian.\n1943. Eizaazpiko Alsua familia: 1-.Asentxio Alsua 1901an Eizaazpin jaioa. 2- Josefa Antonia Azpiroz 1900an Perretzenean jaioa.\n1955 Inazio Alsua (Eizaazpi) eta Jose Tapia (Ongietorri).\nRamon Pikabea (Ezpaldiberri) eta Iñaxio Alsua (Eizaazpi).\n1958 iraila.Asentxio Alsua errepidean.\n1980,Antonio Amonarriz Irazusta. Eizaazpiko belardian.\n1- Joxe Iturri Ikuza, Eizaazpi-Ikutzaneko semea. Aginagako elkartean.\n1965, Maria Pilar Alsua Azpiroz.\n1980. Xabier Amonarriz Alsua. Eizaazpiko “Motza” behiarekin.\n1960 Aginagako Etxeberri ondoan. Anbrosio Izagirre (Ezpaldizar) eta Maria Pilar Alsua (Eizaazpi).


Txinak burtsaren jarduera bigarrenez eten du, balorearen %7 galtzeagatik\nAstelehenean estreina eta ostegunean bigarrenez, burtsaren jarduera lau egunetan bi aldiz etenez ekin dio urte berriari Txinak. Akzioen indize nagusiak %7 jaitsiz gero prebentzio gisa hala egitea erabakita dauka Pekingo Gobernuak. Mundu osoan zabaldu da krisiaren larriagotze baten beldurra.\nInbertsore bat gaur Shanghaiko burtsan (argazkia: Al Jazeera).\nUrtea burtsaren %7ko galera eta ondorengo itxierarekin hasita, Txinako agintariek asteartean egoera egonkortzeko 18.600 milioi euro injektatu zituzten merkatuetan. Baina ostegunean ikusi da adabaki ahulegia gertatu dela: goizeko jarduera hasi eta ordu erdira Gobernuak berriro itxi behar izan ditu burtsak, %7 baino gehiago ari zirelako galtzen.\nIazko abuztuan sekulako jipoia jaso ostean Txinako konpainia nagusien kotizazioek, aditu asko zeuden hurrengo ekaitza noiz helduko zain.\n"Munduko fabrika handia" zerk gelditu du?\nArrazoi asko argudiatu dituzte horretarako: munduko fabrika handia deitu zaion herrialdean hazkundea gelditu izana, Txinak daukan zorpetze maila handia, etxebizitzen burbuila lehertu izana, eta beste.\nJarduera ekonomikoa arras geldotu baldin badu da munduko ekonomia osoa dagoelako krisian eta kontsumitzeko produktuen eskaria murriztu delako.\nTxinak bizi dituen une larriak lotuta daude lehengaien prezioen jaitsieragatik garabidean diren herrialdeek bizi dituzten nekeekin. Eta bateko eta besteko korapilo geopolitikoek ez dute egoera errazten, dela Ekialde Hurbileko gatazka gero eta nahasiagoa edo Ipar Koreak iragarri berri duen proba atomikoa.\nTxinako burtsen istripu berriak laster egin du oihartzun mundu osoko burtsetan eta ostegun goizean zabalduz doaz jaitsiera berrien albisteak.\nKanal hauetan artxibatua: Ekonomia krisia | Burtsa | Txina


Quantilly - Wikipedia, entziklopedia askea.\nQuantilly Frantziako udalerri bat da, Cher departamenduan dagoena, Erdialdea-Loira Harana eskualdean. 2013an 455 biztanle zituen.\n47° 13′ 27″ N, 2° 26′ 41″ E / 47.2242°N,2.4447°E / 47.2242; 2.4447Koordenatuak: 47° 13′ 27″ N, 2° 26′ 41″ E / 47.2242°N,2.4447°E / 47.2242; 2.4447\nAchères, Menetou-Salon, Saint-Georges-sur-Moulon, Saint-Martin-d'Auxigny, Saint-Palais eta Vignoux-sous-les-Aix\n233 (%49.1) 237 (%49.9)\n2007an Quantilly udalerrian erroldatutako biztanleak 435 ziren. Familiak 187 ziren, horien artean 40 pertsona bakarrekoak ziren (24 bakarrik bizi ziren gizonak eta 16 bakarrik bizi ziren emakumeak), 86 seme-alabarik gabeko familiak ziren, 57 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 223 etxebizitza zeuden, 187 familiaren etxebizitza nagusia ziren, 24 bigarren erresidentzia ziren eta 12 hutsik zeuden. 220 etxeak ziren eta 2 apartamentuak ziren. 187 etxebizitza nagusietatik 144 bere jabearen bizilekua ziren, 30 alokairuan okupaturik zeuden eta 13 doan lagata zeuden; 1ek gela bat zuen, 8 etxek bi zituzten, 17 etxek hiru zituzten, 52 etxek lau zituzten eta 108 etxek bost zituzten. 142 etxek euren parking plaza propioa zuten azpian. 57 etxetan ibilgailu bat zegoen eta 118 etxetan bat baino gehiago zituzten.\nQuantilly udalerriko biztanleria-piramidea 2009an .\n2007an lan egiteko adina zuten pertsonak 306 ziren, horien artean 222 aktiboak ziren eta 84 inaktiboak ziren. 222 pertsona aktiboetatik 201 lanean zeuden (99 gizon eta 102 emakume) eta 21 langabezian zeuden (11 gizon eta 10 emakume). 84 pertsona inaktiboetatik 41 erretiraturik zeuden, 21 ikasten zeuden eta 22 "bestelako inaktibo" gisa sailkaturik zeuden.\n2009an Quantilly udalerrian 182 unitate fiskal zeuden, 420,5 pertsonek osaturik. Pertsona bakoitzeko diru-sarrera fiskalaren mediana urteko 19.427 euro zen.\n2007an zeuden 10 komertzioetatik, 1 erauzte enpresa zen, 3 bestelako produktu industrialen fabrikazioko enpresak ziren, 2 eraikuntza enpresak ziren, 2 ostalaritza eta jatetxe enpresak ziren, 1 higiezinen enpresa zen eta 1 zerbitzu enpresa zen.\n2000. urtean Quantilly udalerrian 19 nekazaritza-ustiategi zeuden, 671 hektarea erabiltzen.\nSaint-Palais (2,1 km)\nSaint-Martin-d'Auxigny (3,2 km)\nMenetou-Salon (3,3 km)\nSaint-Georges-sur-Moulon (4,2 km)\nVignoux-sous-les-Aix (4,5 km)\nPigny (5,4 km)\nAzken aldaketa 15 martxoa 2021(e)an, 12:31(e)tan\nOrriaren azken aldaketa: 15 martxoa 2021, 12:31.